open-index/open-wikipedia-markdown huggingface dataset:
പെരുവഴിയമ്പലം

പി. പത്മരാജന്റെ രചനയും സംവിധാനവും നിർവ്വഹിച്ച് 1979-ൽ പുറത്തിറങ്ങിയ മലയാളചലച്ചിത്രമാണ് ***പെരുവഴിയമ്പലം***. പത്മരാജൻ ഒരു സംവിധായകൻ എന്ന നിലയിൽ അരങ്ങേറ്റം നടത്തിയ ചലച്ചിത്രം കൂടിയാണ് *പെരുവഴിയമ്പലം*. പി.പത്മരാജൻ തന്റെ ഇതേ പേരിലുള്ള നോവലിനെ ആസ്പദമാക്കിയാണ് ചിത്രത്തിന്റെ തിരക്കഥ രചിച്ചത്.

## അഭിനേതാക്കൾ

## പുരസ്കാരങ്ങൾ
; ദേശീയ ചലച്ചിത്രപുരസ്കാരം
* മികച്ച മലയാളചലച്ചിത്രം
; കേരളസംസ്ഥാന ചലച്ചിത്രപുരസ്കാരം
* മികച്ച രണ്ടാമത്തെ ചലച്ചിത്രം
* മികച്ച കഥ – പി. പത്മരാജൻ

## അവലംബം


## പുറത്തേക്കുള്ള കണ്ണികൾ
* 
* ''പെരുവഴിയമ്പലം''  – മലയാളസംഗീതം.ഇൻഫോ

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:എം ജി രാധാകൃഷ്ണൻ സംഗീതം പകർന്ന ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
നിക്ടാജിനേസീ

ഒരു സസ്യകുടുംബം ആണ് **നിക്ടാജിനേസീ**. ഓഷധികളും കുറ്റിച്ചെടികളും വൃക്ഷങ്ങളും ഉൾപ്പെടുന്ന ഈ കുടുംബത്തിൽ 28 ജീനസ്സുകളിലായി 250-ലധികം സ്പീഷീസുണ്ട്. ഇതിൽ 60 സ്പീഷീസുള്ള മിറാബിലിസ് (നാലുമണിച്ചെടി) ആണ് ഏറ്റവും വലിയ ജീനസ്സ്. 14 ജീനസ്സുകൾക്ക് ഓരോ സ്പീഷീസ് മാത്രമേയുള്ളൂ. ഇതിലെ അംഗങ്ങൾ ഉഷ്ണമേഖലാ-ഉപോഷ്ണമേഖലാ പ്രദേശങ്ങളിലാണ് വ്യാപകമായി കണ്ടുവരുന്നത്. നിക്ടാജിനേസീ കുടുംബത്തിലെ സസ്യങ്ങൾക്ക് പ്രത്യേക സാമ്പത്തിക പ്രാധാന്യമൊന്നുമില്ല. ആകർഷകങ്ങളായ പുഷ്പങ്ങളുള്ളതിനാൽ നിക്ടാജിനേസീ കുടുംബത്തിൽ ഉൾപ്പെടുന്ന ബോഗൻവില്ലയും നാലുമണിച്ചെടിയും പൂന്തോട്ടങ്ങളിൽ നട്ടുവളർത്തുന്നു. തഴുതാമ ഔഷധ സസ്യമാണ്. 

## സവിശേഷത
ഇലകൾ സരളം; സമ്മുഖമായി വിന്യസിച്ചിരിക്കുന്നു; അനുപർണങ്ങളില്ല. സൈമോസ് പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. ചിലയിനങ്ങളിൽ ആൺ-പെൺ പുഷ്പങ്ങൾ വെവ്വേറെ ചെടികളിലാണുണ്ടാവുക; ചിലയിനങ്ങൾ ദ്വിലിംഗിയാണ്. പുഷ്പങ്ങൾക്ക് കടും നിറത്തിലുള്ള സഹപത്രകങ്ങളുണ്ടായിരിക്കും. പരിദളപുടം അഞ്ചായി വിഭജിക്കപ്പെട്ടിരിക്കുന്നു. മിക്കയിനങ്ങൾക്കും ദളങ്ങളില്ല. 1-30 കേസരങ്ങളുണ്ടായിരിക്കും. വർത്തിക സരളവും കനം കുറഞ്ഞതുമാണ്. മിക്കയിനങ്ങളിലും കായ്കൾ ഒരു വിത്ത് മാത്രമുള്ള അച്ഛിന്നഫലമാണ്. കായ്കൾ പലപ്പോഴും ചിരസ്ഥായിയായ പരിദളപുടങ്ങൾകൊണ്ട് ആവൃതമായിരിക്കും. ഇത് വിത്തു വിതരണത്തെ സഹായിക്കുന്നു.

## അവലംബം

*Levin, 2000, Phylogenetic relationships within Nyctaginaceae tribe Nyctagineae: Evidence from nuclear and chloroplast genomes. Systematic Botany 24(4) 738-750.  (Subscription req.)
*Douglas, NA and Manos, PS.  2007. Molecular phylogeny of Nyctaginaceae: taxonomy, biogeography, and characters associated with a radiation of xerophytic genera in North America.  American Journal of Botany 94(5) 856-872.

## ബാഹ്യ ലിങ്കുകൾ

*Nyctaginaceae  in L. Watson and M. J. Dallwitz (1992 onwards), ''The families of flowering plants'' .
*''Flora of North America'': Nyctaginaceae
*NCBI Taxonomy Browser
*links at CSDL 
*International Plant Names Index

വർഗ്ഗം:സസ്യകുടുംബങ്ങൾ
വർഗ്ഗം:നിക്ടാജിനേസീ
ബ്രോഡ് ബോഡീഡ് ചെയ്സർ

കല്ലൻ തുമ്പികളിൽ ഒരിനമാണ് **ബ്രോഡ് ബോഡീഡ് ചെയ്സർ**. യൂറോപ്പ്, ഏഷ്യ എന്നീ ഭൂഖണ്ഡങ്ങളിൽ ഇവ സർവ്വസാധാരണമായി കാണപ്പെടുന്നു. ഇവയുടെ ഉദരത്തിന്റെ കീഴ്ഭാഗം വീർത്തിരിക്കുന്നതാണ് ഇവയുടെ പ്രത്യേകത. ഇവയുടെ 4 ചിറകുകൾ ശരീരത്തോടു ചേർത്തു തുന്നിയതു പോലെ കാണപ്പെടുന്നു. ഇതിൽ ആൺ തുമ്പികളുടെ വാൽ ഭാഗം ആകാശനീല നിറത്തിലാണ് കാണുന്നത്. 70 മില്ലീമീറ്ററാണ് ഇവയുടെ ചിറകുകളുടെ അഗ്രങ്ങൾ തമ്മിലുള്ള അകലം. 

## അവലംബം

* 
* 
* Askew, R. R. (2004) The Dragonflies of Europe. (revised ed.) Harley Books. ISBN  0946589755
* Boudot J. P., *et al*. (2009) Atlas of the Odonata of the Mediterranean and North Africa. *Libellula* Supplement 9 :1–256.
* d'Aguilar, J., Dommanget, J. L., and Prechac, R. (1986) A field guide to the Dragonflies of Britain, Europe and North Africa. Collins. pp336. ISBN 0002194368
* Dijkstra, K.-D. B & Lewington, R. (2006) Field Guide to the Dragonflies of Britain and Europe. British Wildlife Publishing. ISBN 0953139948
## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
ടീംവ്യൂവർ

ദൂരെയിരുന്ന് മറ്റുള്ള കമ്പ്യൂട്ടറുകളെ പൂർണ്ണമായി നിയന്ത്രിക്കാനും ഫയലുകൾ കൈമാറ്റം ചെയ്യാനും ഉപയോഗിക്കുന്ന ഒരു സോഫ്റ്റ്‌വെയറാണ് **ടീംവ്യൂവർ**. ഒന്നിലധികം കമ്പ്യൂട്ടറുകളെ പരസ്പരം നിയന്ത്രിക്കാൻ സാധിക്കുന്ന ഈ സോഫ്റ്റ്‌വേർ മൈക്രോസോഫ്റ്റ് വിൻഡോസ്, മാക് ഒ.എസ്. ടെൻ, ലിനക്സ്, ഐ.ഒ.എസ്., ആൻഡ്രോയിഡ് എന്നീ ഓപ്പറേറ്റിങ് സിസ്റ്റങ്ങളിൽ പ്രവർത്തിക്കുന്നു. വാണിജ്യപരമായും അല്ലാതെയും രണ്ടു ലൈസൻസുകളിൽ സോഫ്റ്റ്‌വേർ ലഭ്യമാകുന്നു. 2005-ൽ ജർമ്മനിയിലാണ് സോഫ്റ്റ്‌വേർ നിർമ്മിച്ചത്. ഫയലുകൾ കൈമാറ്റം ചെയ്യൽ, ചാറ്റിങ്, വീഡിയോ കോൺഫറൻസ് എന്നിങ്ങനെ മറ്റു സൗകര്യങ്ങളും ഇതിലൂടെ സാധ്യമാകുന്നു. 

## ഉപയോഗം
പ്രോഗ്രാം സിസ്റ്റത്തിൽ ഇൻസ്റ്റാൾ ചെയ്യുമ്പോൾ ഓരോ സിസ്റ്റത്തിനും പ്രത്യേകമായി ഓരോ ഐ.ഡി.യും പാസ്സ്‌വേഡും യാന്ത്രികമായി സൃഷ്ടിക്കപ്പെടുന്നു. കൂടാതെ ഓരോ പ്രാവശ്യവും പ്രോഗ്രാം തുറക്കുമ്പോൾ കമ്പ്യൂട്ടറിന്റെ സുരക്ഷക്കായി യാന്ത്രികമായി പുതിയ പാസ്‌വേഡുകൾ സൃഷ്ടിക്കപ്പെടുന്നു. ആവശ്യമെങ്കിൽ പാസ്‌വേഡുകൾ ഉപയോക്താവിന് പുതിയവ സൃഷ്ടിക്കാവുന്നതാണ്. ഇവ പരസ്പരം കൈമാറ്റം ചെയ്ത് സിസ്റ്റം നിയന്ത്രിക്കാൻ സാധിക്കും. ആവശ്യമെങ്കിൽ ഓരോ സിസ്റ്റത്തിലും സോഫ്റ്റ്വെയറിൽ പ്രത്യേകമായി പാസ്‌വേഡ് സ്ഥിരമായി സൂക്ഷിച്ചു വെയ്ക്കാവുന്നതാണ്. ഇതിലൂടെ റിമോട്ട് കമ്പ്യൂട്ടറിന്റെ സമ്മതമില്ലാതെ പ്രവേശിക്കാൻ സാധിക്കും. യാന്ത്രികമായോ അല്ലാതെയോ സൃഷ്ടിക്കുന്ന പാസ്‌വേഡ് സിസ്റ്റമോ പ്രോഗ്രാമോ റീസ്റ്റാർട്ട് ചെയ്യുന്നതിലൂടെ ഉപയോഗശൂന്യമായി മാറും. എന്നാൽ സേവ് ചെയ്ത് സൂക്ഷിക്കുന്ന പാസ്‌വേഡിലൂടെ റിമോട്ട് കമ്പ്യൂട്ടർ പ്രവർത്തിപ്പിക്കുന്ന ഉപയോക്താവിന്റെ സമ്മതമില്ലാതെ പ്രവേശിക്കാവുന്നതാണ്. 

സാധാരണ സിസ്റ്റം പോലെ തന്നെ റിമോട്ട് സിസ്റ്റത്തെ പ്രവർത്തിപ്പിക്കാൻ സാധിക്കുന്ന ഈ സോഫ്റ്റ്വെയറിൽ ഫയലുകൾ കൈമാറ്റം ചെയ്യൽ, ചാറ്റിങ്, വീഡിയോ കോൺഫറൻസ് എന്നീ സൗകര്യങ്ങളും ലഭ്യമാണ്.

## അവലംബം

## പുറത്തേക്കുള്ള കണ്ണികൾ
* 
* How to fix TeamViewer (Commercial use) 

വർഗ്ഗം:റിമോട്ട് ഡെസ്ക്ടോപ്പ്
ബോകോ ഹറം

നൈജീരിയയിൽ പ്രവർത്തിക്കുന്ന ഇസ്ലാം മതത്തിന്റെ പേരിലുള്ള ഒരു തീവ്രവാദ ഗ്രൂപ്പാണ് ബോകോ ഹറാം എന്ന സംഘടന. പ്രാദേശിക ഭാഷയിൽ "പാശ്ചാത്യ വിദ്യാഭ്യാസം വിലക്കിയിരിക്കുന്നു" എന്നാണ് ബോകോ ഹറാം എന്ന പേരിന്റെ അർത്ഥം.മുഹമ്മദ് യൂസഫാണ് 2002ൽ ഈ സംഘടനയ്ക്ക് രൂപം നൽകിയത്.
നൈജീരിയയിലെ വടക്ക് കിഴക്കാൻ മേഖലയിലെ ബോർനൊ എന്ന സംസ്ഥാനത്ത് 2009ൽ  ആണ് ബോകോ ഹറാം രൂപം കൊണ്ടത്‌. വിവിധ സംഘട്ടനങ്ങളിലായി 1200 ൽ അധികം ആളുകൾ കൊല്ലപ്പെട്ടിട്ടുണ്ട്.

## പുറത്തേക്കുള്ള കണ്ണികൾ
*More information on Boko Haram Boko Haram 
*Who are Boko Haram? ''(CNN)''
*Analysis of Boko Haram on IRIN News
*Former U.S. Ambassador to Nigeria arguing that Boko Haram is not a formal terrorist group
*Books versus bullets in north-east Nigeria RFI English

വർഗ്ഗം:തീവ്രവാദസംഘടനകൾ
നാലുമണിച്ചെടി

നിക്ടാജിനേസി സസ്യകുടുംബത്തിൽപ്പെടുന്ന ഓഷധി ആണ് **നാലുമണിച്ചെടി**.ശാസ്ത്ര നാമം മിറാബിലിസ് ജലപ്പ (Mirabilis jalapa). കൃഷ്ണകേലി, സന്ധ്യാകലി, അന്തിമലരി എന്നീ പേരുകളിലും അറിയപ്പെടുന്നു. 'മാർവൽ ഒഫ് പെറു' എന്നറിയപ്പെടുന്ന ഈ സസ്യം ഇന്ത്യയിലെല്ലായിടങ്ങളിലും വന്യമായി വളരുന്നു.

30-75 സെ.മീ. ഉയരത്തിൽ വളരുന്ന ഏകവർഷിയാണ് നാലുമണിച്ചെടി. ഇതിന്റെ കനം കൂടിയ വേരുകൾ കിഴങ്ങുരൂപത്തിൽ കാണപ്പെടുന്നു. മൃദുവും മാംസളവുമായ തണ്ടുകളിലെ പർവസന്ധികൾ പൊതുവേ മുഴച്ചിരിക്കും. ഇലകൾക്ക് 5-15 സെ.മീ. നീളവും 3-10 സെ.മീ. വീതിയുമുണ്ടായിരിക്കും. ചുവപ്പ്, പർപ്പിൾ, മഞ്ഞ, നീല തുടങ്ങിയ ആകർഷകങ്ങളായ നിറങ്ങളിലുള്ള പുഷ്പങ്ങളാണ് ഇവയുടേത്. ദളങ്ങൾപോലെ തോന്നിക്കുന്ന അഞ്ചുബാഹ്യദളങ്ങൾ ചേർന്നതാണ് ബാഹ്യദളപുടം. മൂന്ന് മുതൽ ആറു വരെയാണ് കേസരങ്ങളുടെ എണ്ണം. കായ 'അക്കിൻ' ആയിരിക്കും. കറുത്ത ഉരുണ്ട ചെറിയ വിത്തുകളാണ് നാലുമണിച്ചെടിയുടേത്. നാലുമണിച്ചെടിയുടെ വേരും ഇലയുമാണ് സാധാരണ ഔഷധമായി ഉപയോഗിക്കുന്നത്. വേരും കിഴങ്ങും വിരേചകമാണ്. ഇലകൾ അരച്ചുലേപനം ചെയ്യുന്നത് പൊള്ളലുകൾക്ക് ശമനം ലഭിക്കാൻ സഹായിക്കും. വേര് ഉണക്കിപ്പൊടിച്ച് നെയ്യിൽ ചാലിച്ച് ദിവസവും മൂന്ന് ഗ്രാം വീതം സേവിക്കുന്നത് ലൈംഗികശേഷി വർധിപ്പിക്കും. സസ്യത്തിൽനിന്നും 'ട്രൈഗോനെല്ലിൻ' എന്നൊരു ആൽക്കലോയ്ഡ് വേർതിരിച്ചെടുത്തിട്ടുണ്ട്.

## ചിത്രശാല


പ്രമാണം:നാലുമണിപ്പൂവ്_.jpg#filelinks
പ്രമാണം:നാലുമണിപ്പൂവ്.jpg#filelinks
File:Mirabilis_jalapa_-_നാലുമണിച്ചെടി.JPG|നാലുമണിച്ചെടി
File:Mirabilis_jalapa_-_നാലുമണിച്ചെടി_005.JPG|നാലുമണിച്ചെടി
File:Mirabilis_jalapa_-_നാലുമണിച്ചെടി_006.JPG|നാലുമണിച്ചെടി


വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
കരടിപ്പുല്ല്

ലോകത്താകമാനം ചതുപ്പ് പ്രദേശങ്ങളിൽ സ്വാഭാവികമായി കണ്ടുവരുന്ന ഒരു പുൽ വർഗ്ഗ സസ്യമാണ് **കരടിപ്പുല്ല്**. (*Scirpus*) ഏകദേശം നൂറ്റിയിരുപതോളം ഇനങ്ങൾ ഈ പേരിൽ അറിയപ്പെടുന്നു. ഈ ഇനത്തിൽ ഉൽപ്പെടുന്ന ചില സസ്യങ്ങൾ മൂന്ന് മീറ്ററിൽ കൂടുതൽ ഉയരത്തിൽ വളരുമ്പോൾ ചിലത് ഏതാനും സെന്റീമീറ്റർ മാത്രം ഉയരത്തിൽ വളരുന്നു. 

## ഘടന
ആഴത്തിലേയ്ക്ക് വളരുന്ന ഉറപ്പുള്ള വേരുകൾ ഉള്ള കരടിപ്പുല്ലിന്റെ ഇലകൾ കാണ്ഡത്തിന്റെ ഇരുവശത്തു നിന്നും ഉണ്ടാകുന്നു. വീതികുറഞ്ഞ നീളമുള്ള ഇലകളേ രണ്ടായി പകുത്തുകൊണ്ട് വെള്ള നിറത്തിലുള്ള ഇലത്തണ്ട് കാണപ്പെടുന്നു. പൂക്കൾ ബ്രൗൺ നിറത്തിൽ കഌഅകളായി ഉണ്ടാകുന്നു. ഇപ്രകാരമുള്ള ഒരു കുലയിൽ എഴുപത്തി അഞ്ച് മുതൽ അഞ്ഞൂറുവരെ പൂക്കൾ ഉണ്ടാകാറുണ്ട്. ഇതിൽ തന്നെയാണ് വിത്തുകളും കാണപ്പെടുക. 

വർഗ്ഗം:പുല്ലുകൾ
വർഗ്ഗം:ഏകബീജപത്ര സസ്യങ്ങൾ
ഷിംഗിൾബാക്ക്

ഓസ്ട്രേലിയയിൽ കാണപ്പെടുന്ന ഒരിനം നീല നാക്കൻ പല്ലിയാണ് **ഷിംഗിൾബാക്ക്** - **shingleback **. (ശാസ്ത്രീയനാമം:*Tiliqua rugosa*). **പൈൻകോൺ ലിസാർഡ്**, **ബോഗ്ഗി**, **ബോബ്ടെയ്‌ൽ**, സ്**റ്റമ്പ് ടെയ്ൽഡ് ലിസാർഡ്** എന്നീ പേരുകളിലും ഇവ അറിയപ്പെടുന്നു. റെപ്റ്റൈലിയ ക്ലാസിൽ സ്കിൻസിഡെ കുടുംബത്തിൽ സ്ക്വാമാറ്റ എന്ന ഓർഡറിലാണ് ഇവയെ ഉൾപ്പെടുത്തിയിരിക്കുന്നത്. കടും നീലനിറത്തിലുള്ള വലിയ നാക്കാണ് ഇവയുടെ പ്രത്യേകത. ഇവയിൽ നാല് ഉപവിഭാഗങ്ങൾ പടിഞ്ഞാറൻ ഓസ്ട്രേലിയയിൽ മാത്രം കാണപ്പെടുന്നു .

## വിവരണം

25 ഇഞ്ചാണ് ഇവയുടെ ശരീരത്തിന്റെ നീളം. ശത്രുക്കളിൽ നിന്നും രക്ഷ നേടാനായി ഇവ നാക്ക് പുറത്തേക്കു നീട്ടി ഉച്ചത്തിൽ ശബ്ദമുണ്ടാക്കാറുണ്ട്. കാഴ്ചയിൽ ഇവയുടെ തലയും വാലുമൊരു പോലിരിക്കുന്നു. ശത്രുക്കളിൽ നിന്നും രക്ഷനേടാൻ ഇവ ഈ ആശയക്കുഴപ്പം മാർഗ്ഗമാക്കുന്നു. വരണ്ട പ്രദേശങ്ങളിലാണ് ഇവ സാധാരണയായി വസിക്കുന്നത്. കറുത്ത ചെതുമ്പലുകൾ നിറഞ്ഞ കട്ടിയേറിയ പുറന്തോടാണ് ഇവയ്ക്കുള്ളത്. ശത്രുക്കളുടെ ആക്രമണത്തിൽ നിന്നും രക്ഷ നേടാനും ചൂടിൽ നിന്നും സംരക്ഷണത്തിനായും ഇവയെ ഈ പുറന്തോട് സഹായിക്കുന്നു. 

ചെറുപ്രാണികൾ, ഇല, പൂവ്, കായ, ചത്ത മൃഗങ്ങളുടെ മാംസം എന്നിവയാണ് ഇവ സാധാരണയായി ആഹാരമാക്കുന്നത്. പല്ലി വർഗക്കാരെ പോലെ ഇവയും ഭക്ഷണം കൊഴുപ്പാക്കി വാലിൽ സൂക്ഷിക്കുന്നു.

## ഇനങ്ങൾ
കണ്ടെത്തിയിട്ടുള്ളതിൽ നാലിനങ്ങൾ:-
****Tiliqua rugosa rugosa*** 
:വെസ്റ്റേൺ ഷിംഗിൾബാക്ക് (ബോബ്ടെയിൽ ): പടിഞ്ഞാറൻ ഓസ്ട്രേലിയ
****Tiliqua rugosa asper*** 
:ഈസ്റ്റേൺ ഷിംഗിൾബാക്ക്: കിഴക്കൻ ഓസ്ട്രേലിയ

****Tiliqua rugosa konowi*** 
:റോട്ട്നെസ്റ്റ് ഐലൻഡ് ബോബ്ടെയിൽ / റോട്ട്നെസ്റ്റ് ഐലൻഡ് ഷിംഗിൾബാക്ക്: റോട്ട്നെസ്റ്റ് ദ്വീപ്, പടിഞ്ഞാറൻ ഓസ്ട്രേലിയ
****Tiliqua rugosa palarra*** 
:നോർത്തേൺ ബോബ്ടെയിൽ / ഷാർക്ക് ബേ ഷിംഗിൾബാക്ക്: ഷാർക്ക് ബേ, പടിഞ്ഞാറൻ ഓസ്ട്രേലിയ

## അവലംബം

## പുറത്തേക്കുള്ള കണ്ണികൾ

വർഗ്ഗം:പല്ലികൾ
വർഗ്ഗം:ഓസ്ട്രേലിയയിലെ ഉരഗങ്ങൾ
ക്രൗൺ ഓഫ് തോൺസ്

നക്ഷത്രമത്സ്യങ്ങളിൽ ഒരിനമാണ് **ക്രൗൺ ഓഫ് തോൺസ്**. (ശാസ്ത്രീയനാമം:*Acanthaster planci*). പവിഴപ്പുറ്റുകളെ വ്യാപകമായി തിന്നൊടുക്കുന്ന ഒരിനമായ ഇതിന് സാധാരണ നക്ഷത്രമത്സ്യങ്ങളെ അപേക്ഷിച്ച് 20-ലധികം കൈകൾ കാണപ്പെടുന്നു. പ്രതിവർഷം 65 ചതുരശ്ര അടിയോളം പവിഴപ്പുറ്റുകൾ ഇവ തിന്നു നശിപ്പിക്കുന്നു. പവിഴപ്പുറ്റുകളുടെ സംരക്ഷണത്തിനായി പ്രവർത്തിക്കുന്ന സംഘടനകൾ ഇവയുടെ വംശവർദ്ധനവ് ദുർബലപ്പെടുത്താനായി വിവിധ മാർഗങ്ങൾ ആവിഷ്കരിച്ചിട്ടുണ്ട്. ആസ്റ്റെറോയ്ഡിയ ക്ലാസിൽ വാൽവാറ്റിഡെ ഓർഡറിൽ അക്കാന്താസ്റ്റെറിഡെ എന്ന കുടുംബത്തിലണിവ ഉൾപ്പെടുന്നത്.

## വിവരണം
thumb|left|ക്രൗൺ ഓഫ് തോൺസ് നക്ഷത്രമത്സ്യം
25 മുതൽ 34 വരെ സെന്റീമീറ്ററാണ് സാധരണ ഇവയുടെ വലിപ്പം. ഏഴു വയസ്സു വരെയാണ് ഇവയുടെ ആയുസ്സ്. സാധാരണ നക്ഷത്രമത്സ്യങ്ങളെ അപേക്ഷിച്ച് ഇവയ്ക്ക് 20 കൈകൾ ഉണ്ട്. ഈ കൈകൾക്ക് അടി വശത്തായി നൂറിലധികം കുഴൽപാദങ്ങൾ കാണപ്പെടുന്നു.

ഇവയ്ക്ക് പ്രകാശകിരണങ്ങളെ തിരിച്ചറിയാനും സഞ്ചാരപാത നിർണ്ണയിക്കാനും സഹായിക്കുന്നത് കൈകളുടെ അഗ്രത്തിലായുള്ള നേത്ര ബിന്ദുക്കളാണ്. ശത്രുക്കളുടെ ആക്രമണത്തിൽ ഇവയുടെ കൈകൾ മുറിഞ്ഞു പോയാൽ ഏതാനും ദിവസങ്ങൾക്കകം പുതിയ കൈകൾ വളരുന്നു. നീല കലർന്ന ചുവപ്പു നിറമോ, പച്ച കലർന്ന ചാരനിറമോ ആണ് ഇവയുടെ ശരീരത്തിന്റെ നിറം. ശരീരമാസകലം വിഷമുള്ളുകൾ കാണപ്പെടുന്ന ഇവയുടെ ശരീരത്തിന്റെ അടിവശത്താണ് വായ സ്ഥിതി ചെയ്യുന്നത്.  പവിഴപ്പുറ്റുകൾ, ആൽഗകൾ, ചെറുജീവികൾ എന്നിവയെ ഇവ ഭക്ഷണമാക്കുന്നു. നവംബർ ജനുവരി മാസങ്ങളിലാണ് ഇവയുടെ പ്രജനന കാലഘട്ടം. ഒറ്റത്തവണ ലക്ഷത്തിലധികം മുട്ടകൾ ഇടുന്നു. മുട്ട വിരിഞ്ഞു വരുന്ന കുഞ്ഞുങ്ങൾ ആറു മാസം കൊണ്ട് തീറ്റ തേടാൻ പ്രാപ്തരാകുന്നു. 

## അവലംബം

## പുറത്തേക്കുള്ള കണ്ണികൾ

* An overview of the crown-of-thorns starfish as observed on the Great Barrier Reef 
* Current status of crown-of-thorns starfish on Australia's Great Barrier Reef 
* History of outbreaks of crown-of-thorns starfish on Australia's Great Barrier Reef since 1986 (Animation)
* Recent information on crown-of-thorns starfish on Australia's Great Barrier Reef 
* Controlling crown-of-thorns starfish 
* Crown-of-thorn outbreak simulation 
* Microdocs : Crown-of-thorns 
* Photographs and text, Australia 1971

വർഗ്ഗം:നക്ഷത്രമത്സ്യങ്ങൾ
താഴ്‌വാരം (ചലച്ചിത്രം)

ഭരതന്റെ സംവിധാനത്തിൽ മോഹൻലാൽ നായകനായി 1990-ൽ പുറത്തിറങ്ങിയ മലയാളചലച്ചിത്രമാണ് ***താഴ്‌വാരം***. ചിത്രത്തിന്റെ രചന എം.ടി. വാസുദേവൻ നായരാണ് നിർവ്വഹിച്ചിരിക്കുന്നത്.

## കഥാസംഗ്രഹം
സുഹൃത്തുക്കളായിരുന്ന ബാലനും (മോഹൻലാൽ) രാജുവും (സലിം ഘൗസ്) തമ്മിലുള്ള പ്രതികാരമാണ് ചിത്രത്തിന്റെ ഇതിവൃത്തം. ബാലൻ സ്വരൂക്കൂട്ടി വെച്ചിരുന്ന സമ്പാദ്യം ബാലന്റെ ഭാര്യയെ കൊലപ്പെടുത്തി രാജു സ്വർണ്ണമടക്കം കവർച്ച ചെയ്തു. കൊലപാതകത്തിൽ ബാലൻ പ്രതിയായി ജയിലിലടക്കപ്പെടുന്നു. ഇരുവരും ഒരുമിച്ചുള്ള ഒരു ബ്ലാക്ക് ആന്റ് വൈറ്റ് ചിത്രത്തിൽ നിന്നും കഠാര ഉപയോഗിച്ച് ബാലൻ രാജുവിന്റെ ചിത്രം വേർപെടുത്തിയെടുക്കുന്നിടത്താണ് ചിത്രം ആരംഭിക്കുന്നത്. ബാലൻ രാജുവിനെ അന്വേഷിച്ച് ഒരു താഴ്വാര മേഖലയിൽ എത്തിച്ചേരുന്നു. അവിടെ നാണുവിന്റെയും  (ശങ്കരാടി) ഏകമകൾ കൊച്ചൂട്ടിയുടെയും (സുമലത) ഭവനത്തിനു സമീപം ഒരു കൂരയിലായിരുന്നു രാജു വസിച്ചിരുന്നത്. നാണുവിന്റെ മകൾക്ക് രാജുവിൽ നിന്നും ദുരനുഭവങ്ങൾ നേരിടേണ്ടി വരുന്നു. ബാലൻ ഗ്രാമത്തിലെത്തി രാജുവിനെ കാണുകയും അവർ തമ്മിൽ ഏറ്റുമുട്ടുകയും ചെയ്യുന്നു. ഏറ്റുമുട്ടലിൽ ബാലൻ പരാജയപ്പെടുന്നു. എന്നാൽ പരിക്കുകളാൽ ബാലൻ അബോധാവസ്ഥയിൽ ഒറ്റപ്പെട്ടു കിടക്കുന്നിടത്തു നിന്നും കൊച്ചൂട്ടി ബാലനെ രക്ഷപ്പെടുത്തി തന്റെ ഭവനത്തിലെത്തിക്കുന്നു. അവിടെ വരാന്തയിൽ ദുർബലശരീരത്താൽ അന്തിയുറങ്ങിയിരുന്ന ബാലന് പലതവണ രാജുവിൽ നിന്നും ആക്രമണം നേരിടേണ്ടി വരുന്നു. രാജു നുണക്കഥ സൃഷ്ടിച്ച് നാണുവിനെ ബാലനിൽ നിന്നും അകറ്റുന്നു. എന്നാൽ ബാലൻ തന്റെ കഥകൾ കൊച്ചൂട്ടിയെ അറിയിക്കുന്നു. ബാലൻ രാജുവിനെ കീഴ്പ്പെടുത്തി കുടിലിൽ കിടത്തി തോട്ട കത്തിച്ചെറിഞ്ഞ് കൊലപ്പെടുത്തുന്നു. ഒടുവിൽ തന്റെ പ്രതികാരം ലക്ഷ്യം കണ്ട് ബാലൻ അവിടെ നിന്നും നടന്നകലുന്നിടത്ത് ചിത്രം അവസാനിക്കുന്നു.

## അഭിനേതാക്കൾ
* മോഹൻലാൽ – ബാലൻ
* സലിം ഘൗസ് – രാജു
* സുമലത – കൊച്ചൂട്ടി
* അഞ്ചു – രാജി
* ശങ്കരാടി – നാണു

## സംഗീതം
ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ജോൺസൺ ആണ്. കൈതപ്രം ദാമോദരൻ നമ്പൂതിരി രചിച്ച ഗാനത്തിന് ഭരതൻ സംഗീതം നൽകിയിരിക്കുന്നു.
* *കണ്ണെത്താ ദൂരം മറു തീരം...* - യേശുദാസ്

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
അർഫ കരീം

മൈക്രോസോഫ്റ്റ് അംഗീകരിച്ച ലോകത്തിലെ ഏറ്റവും പ്രായം കുറഞ്ഞ കമ്പൂട്ടർ പ്രൊഫഷണലാണ് **അർഫാ കരീം** (ഫെബ്രുവരി 2, 1995 - ജനുവരി 14, 1995)

## ജീവിതരേഖ
പഞ്ചാബിലെ ഫൈസലാബാദിൽ 1995 ഫെബ്രുവരി 2ന് ജനിച്ചു. വിദ്യാഭ്യാസം പാകിസ്താനിലായിരുന്നു. 2005 ആഗസ്റ്റ് 2ന് സയൻസ് ആന്റ് ടെക്നോളജി രംഗത്ത് പ്രശസ്തയായിരുന്ന അർഫയ്ക്ക് പാകിസ്താനിലെ പ്രധാനമന്ത്രിയായിരുന്ന ഷൗക്ദ് അസിസ്, ഫാത്തിമ ജിന്നാ സുവർണ്ണ പുരസ്കാരം സമ്മാനിച്ചു. ഒമ്പതാമത്തെ വയസ്സിൽ ലോകത്തിലെ ഏറ്റവും പ്രായം കുറഞ്ഞ കമ്പൂട്ടർ പ്രൊഫഷണൽ എന്ന മൈക്രോസോഫ്റ്റ് അംഗീകാരം ലഭിച്ചു. പത്താം വയസ്സിൽ മൈക്രോസോഫ്റ്റ് സ്ഥാപകനായ ബിൽഗേറ്റ് അർഫയെ അമേരിക്കയിലേക്ക് ക്ഷണിച്ച് ആദരിച്ചിരുന്നു.

## മരണം
2012 ജനുവരി 14ന് അപസ്മാരം രോഗത്തെതുടർന്ന് അർഫാ കരീം അന്തരിച്ചു. അർഫായുടെ സ്മരണാർത്ഥം പിറ്റേദിവസം മുഖ്യമന്ത്രിയായിരുന്ന ഷാബാസ് ഷാരിഫ്, ലാഹോറിലെ ടെക്നോളജി പാർക്കിന്റെ പേര് മാറ്റി പകരം അർഫാ സോഫ്റ്റ്‌വേർ ടെക്നോളജി പാർക്ക് എന്നാക്കി. മൃതദേഹം ഫൈസലാബാദിൽ കബറടക്കി.
## പുറത്തേക്കുള്ള കണ്ണികൾ

* **Video** Arfa Karim Randhawa Death News and Video
* Video: Arfa Karim Randhawa Died in Lahore Hospital 
* Special Report: Honor to Arfa Karim Randhawa  Interviews & Pictures of Arifa Karim
* Video: Arfa Karim passed away Exclusive Interview and Photos 

വർഗ്ഗം:1995-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:ജനുവരി 14-ന് മരിച്ചവർ
വർഗ്ഗം:പ്രശസ്തർ
കാനറിപ്പുല്ല്

മെഡിറ്ററേനിയൻ പ്രദേശം ജന്മദേശമായുള്ള ഒരു പുൽ വർഗ്ഗ സസ്യമാണ് **കാനറിപ്പുല്ല്** (*Canary grass*). ഫിഞ്ച് കുടുംബത്തിലെ കാനറി പക്ഷികളുടെ ഇഷ്ട ഭക്ഷണമാണ് ഈ പുല്ലിന്റെ വിത്തുകൾ. അതിനാൽ ഇവയ്ക്ക് കാനറിപ്പുല്ല് എന്ന പേര് ലഭിച്ചു. 

## വിത്തുകൾ
കാനറിപ്പുല്ലിൻറെ വിത്തുകൾക്ക് തിളങ്ങുന്ന തവിട്ടുനിറമാണ്. സാധാരണയായി കിളികളുടെ ഭക്ഷണമായി ഉപയോഗിക്കുന്ന ഇതിൻറെ വിത്ത്, സാധാരണയായി റാപ്സീഡ്, മറ്റ് ഗുണമേന്മ കുറഞ്ഞ വിത്തുകൾ എന്നിവ ചേർത്ത് കുറഞ്ഞ വിലയ്ക്ക് ലഭ്യമാണ്. ഉണങ്ങിയ സ്ഥലത്ത് കീടങ്ങളുടെ ആക്രമണത്തിൽ നിന്ന് അകറ്റിയാണ് വിത്തുകൾ സൂക്ഷിക്കേണ്ടത്. 
വർഗ്ഗം:പുല്ലുകൾ
ചെങ്കാലി പാൽത്തുമ്പി

പാൽത്തുമ്പി കുടുംബത്തിൽ ഉള്ള വളരെ നീണ്ടു നേർത്ത ശരീരമുള്ള ഒരിനം സൂചിത്തുമ്പിയാണ് **ചെങ്കാലി പാൽത്തുമ്പി** - **Blue Bush Dart**. (ശാസ്ത്രീയനാമം:-*Copera vittata*).ഇന്ത്യയിലെ മിക്ക സംസ്ഥാനങ്ങൾ ഉൾപ്പെടെ ഏഷ്യൻ രാജ്യങ്ങളായ ബ്രൂണൈ, ഇന്തോനേഷ്യ, ലാവോസ്, മലേഷ്യ, നേപ്പാൾ, മ്യാന്മാർ, ഫിലിപ്പീൻസ്, സിംഗപ്പൂർ, തായ്‌ലന്റ്, വിയറ്റ്നാം എന്നിവിടങ്ങൾ ഇവയുടെ സഹജമായ വാസമേഖലകളാണ്.

## വിവരണം

മഞ്ഞക്കാലി പാൽത്തുമ്പിയോട് വളരെ സാമ്യമുള്ള ഒരിനമാണിത്. ഇവയുടെ കാലുകൾക്ക് മഞ്ഞ കലർന്ന ചുവപ്പു നിറമാണ്. ഉരസ്സിന്റെ മുകൾ ഭാഗം കറുപ്പു നിറത്തിലും വശങ്ങളിൽ ചോക്ലേറ്റ് നിറവുമാണ്. ഉരസ്സിൽ നീല വരകളും വാലിന്റെ അറ്റത്തായി വെള്ള പൊട്ടും കാണപ്പെടുന്നു.

മഞ്ഞക്കാലി പാൽത്തുമ്പിയിൽനിന്നും ഇതിനെ വേർതിരിക്കുന്നത് കുറുവാലുകളുടെ വലിപ്പവും രൂപവും നോക്കിയാണ്. ആൺതുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ അത്രയുംതന്നെ നീളമുണ്ടാകും. താഴത്തെ കുറുവാലുകൾക്കാകട്ടെ ഇവയുടെ ഇരട്ടിനീളവും. എന്നാൽ മഞ്ഞക്കാലി പാൽത്തുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ പകുതി നീളമേ ഉണ്ടാകൂ. താഴത്തെ കുറുവാലുകൾക്കാകട്ടെ ഇവയുടെ നാലിരട്ടിയെങ്ങിലും നീളമുണ്ടാകും.

## ചിത്രശാല

File:Copera vittata-Kadavoor-2016-11-27-003.jpg|കുറുവാൽ (ചെങ്കാലി പാൽത്തുമ്പി)
File:Copera marginipes-Kadavoor-2016-11-11-002.jpg|കുറുവാൽ (മഞ്ഞക്കാലി പാൽത്തുമ്പി)
File:Copera vittata-Kadavoor-2016-11-11-003.jpg|പ്രായപൂർത്തിയാകാത്ത ആൺതുമ്പി
File:Copera vittata 01191.jpg|പ്രായപൂർത്തിയാകാത്ത പെൺതുമ്പി


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
സെക്രട്ടറി പക്ഷി

ആഫ്രിക്കൻ പുൽമേടുകളിലും സഹാറയുടെ ചില മേഖലകളിലും കണ്ടുവരുന്ന ഒരിനം വേട്ടപ്പക്ഷിയാണ് **സെക്രട്ടറി പക്ഷി**. (ശാസ്ത്രീയനാമം:*സാഗിറ്റാറിയസ് സെർപ്പെന്റേറിയസ്*, *Sagittarius serpentarius*). ഇവയുടെ തലയിൽ വിചിത്രമായ രീതിയിൽ ഇരുപതോളം തൂവലുകൾ അലങ്കരിച്ചിരിക്കുന്നു. ഏവ്സ് ക്ലാസിൽ അസൈപിട്രിഫോംസ് ഓർഡറിൽ സാഗിറ്റാറിഡെ എന്ന കുടുംബത്തിൽ ഉൾപ്പെടുത്തിയാണ് ഇവയെ വർഗീകരിച്ചിരിക്കുന്നത്. 

## പേരിനു പിന്നിൽ
തലയിൽ അലങ്കരിച്ചിരിക്കുന്ന തൂവലിന്റെ പ്രത്യേകതയിൽ നിന്നുമാണ് ഇവയ്ക്ക് ഈ പേരു ലഭിച്ചത്. പഴയ കാലത്തെ ഭരണാധികാരികളുടെ തലയിൽ തിരുകി വച്ചിരുന്ന തൂവൽ പേനകളെ ഓർമ്മപ്പെടുത്തുന്നതിനാലാണ് ഈ പേരു ലഭിച്ചത്. എന്നാൽ അറബി ഭാഷയിലെ Saqr-et-tair എന്ന വാക്കിൽ നിന്നുമാണ് പേരു ലഭിച്ചതെന്നു ചിലർ അഭിപ്രായപ്പെടുന്നു. 

## വിവരണം
1.3 മീറ്റർ വരെ ഉയരമുള്ള ഇവയുടെ ചിറകുകൾ വിടർത്തുമ്പോൾ ഏകദേശം ആറടി വരെ വിസ്താരം കാണുന്നു. കറുപ്പും വെളുപ്പും ചാരനിറവും കലർന്നതാണ് ഇവയുടെ തൂവലുകൾ. ഇവയുടെ ശരീരത്തിനു പരുന്തുകളോടു സാമ്യതയുണ്ട്. വളഞ്ഞു കൂർത്ത ചുണ്ട്,  നീണ്ട കാലുകൾ എന്നിവ ഇവയുടെ ശാരീരിക പ്രത്യേകതകളാണ്. വലിയ ചിറകുകളാണ് ഇവയ്ക്കുള്ളത്. എങ്കിലും ഇവ അധികം ഉയരത്തിൽ പറക്കാതെ കിലോമീറ്ററുകളോളം നടക്കുന്ന സ്വഭാവക്കാരാണ്. ഇരകളെ കാലുകൊണ്ട് ചവിട്ടി കൊലപ്പെടുത്തി കൂർത്ത കൊക്കു കൊണ്ട് ചെറു കഷണങ്ങളാക്കി ഇവ ഭക്ഷിക്കുന്നു. ഇവ പ്രാണികൾ, ചെറിയ സസ്തനികൾ, പല്ലി, പാമ്പ്, ചെറിയ പക്ഷികൾ എന്നിവയെ ആഹാരമാക്കുന്നു. 

സാധാരണയായി 20 അടി വരെ ഉയരത്തിലുള്ള അക്കേഷ്യമരങ്ങളിലാണ് ഇവ കൂടുണ്ടാക്കുന്നത്. മുട്ടയിടുന്നതിനായി മാസങ്ങൾക്കു മുൻപെ ഇവ സ്ഥലം കണ്ടു വെയ്ക്കുന്നു. രണ്ടര മീറ്റർ വരെ വ്യാസമുള്ള കൂടാണ് ഇവ ചുള്ളിക്കമ്പുകളും മറ്റും ഉപയോഗിച്ച് ഉണ്ടാക്കുന്നത്. ഒറ്റ തവണ മൂന്നു മുട്ടകൾ ഇടുന്നു. മുട്ടകൾക്ക് ഇളം പച്ച നിറമാണ്. ഏകദേശം 45 ദിവസങ്ങൾ കൊണ്ട് മുട്ട വിരിയും.

## അവലംബം

## പുറത്തേക്കുള്ള കണ്ണികൾ

* Secretary Bird videos, photos & sounds  on the Internet Bird Collection
* Secretary Bird on postage stamps.

വർഗ്ഗം:വേട്ടപക്ഷികൾ
ലോക കൊതുകു ദിനം

എല്ലാ വർഷവും ഓഗസ്റ്റ് 20-നാണ് **ലോക കൊതുകു ദിനമായി** ആചരിക്കുന്നത്. 1897 ഓഗസ്റ്റ് 20-നാണ് മലേറിയ പരത്തുന്ന പ്ലാസ്മോഡിയം എന്ന രോഗാണു കൊതുകിലൂടെയാണ് മനുഷ്യരിലെത്തുന്നതെന്ന് കണ്ടെത്തിയത്. ഇന്ത്യയിൽ സേവനം ചെയ്തിരുന്ന ബ്രിട്ടീഷ് ഡോക്ടറായ സർ റൊണാൾഡ് റോസാണ് ഈ കണ്ടെത്തൽ നടത്തിയത്. അദ്ദേഹത്തിന്റെ സ്മരണാക്കായാണ് അന്നേ ദിവസം ലോക കൊതുകു ദിനമായി ആചരിക്കുന്നത്.

## അവലംബം

വർഗ്ഗം:വിശേഷദിനങ്ങൾ
വർഗ്ഗം:ഓഗസ്റ്റ് 20
കസ്തൂരിമാൻ

സസ്തനികളിലെ ഒരു കുടുംബമാണ് **കസ്തൂരി മാൻ**. ഏഷ്യയിലെ ഹിമാലയത്തിലും റഷ്യയുടെ കിഴക്കൻ ഭാഗങ്ങളിലുംകാണപ്പെടുന്ന കൊമ്പില്ലാത്ത ചെറിയ ഇനം മാനാണ് ഇവ. പിത്താശയം (Gall bladder) ഉള്ള ഏക മാൻ വർഗ്ഗമാണ് കസ്തൂരിമാൻ. മനുഷ്യവാസമേഖലകളിൽ വരാതെ കാടുകളിൽ മാത്രമാണ് ഇവ വസിക്കുന്നത്. ഇവയിൽ ആൺ മാനുകൾ ഇണയെ ആകർഷിക്കാനായി പുറപ്പെടുവിക്കുന്ന സുഗന്ധവസ്തുവാണ് കസ്തൂരി. കറുപ്പോ ചുവപ്പു കലർന്ന ഇളം തവിട്ടു നിറത്തിലോ ഇവ കാണപ്പെടുന്നു. 

പല സുഗന്ധലേപനങ്ങളുടെയും ഔഷധങ്ങളുടേയും അടിസ്ഥാന ഘടകമായി ഇവ വിസർജ്ജിക്കുന്ന ജൈവവസ്തുവായ കസ്തൂരി  ഉപയോഗിക്കുന്നു. 

പുറത്തേക്ക് തള്ളി നിൽക്കുന്ന കോമ്പല്ലുകൾ ഇവയിൽ ആണിന്റെ പ്രത്യേകതയാണ്. പൃഷ്ഠഭാഗത്തും കാൽ‌വിരലുകൾക്കുടയിലും ഗന്ധം പുറപ്പെടുവിക്കുന്ന ഗ്രന്ധികളുണ്ട്. എന്നാൽ പ്രായപൂർത്തിയായ ആണിന്റെ വയറിന്റെ ഭാഗത്തുള്ള ഗ്രന്ഥിയിൽ നിന്നാണ് കസ്തൂരി (Musk) ലഭിക്കുന്നത്. പരിണാമപരമായി ഇവ മാനുകളുടെ മുൻ‌ തലമുറക്കാരാണെന്നാണ് ജീവശാസ്ത്രജ്ഞർ വിശ്വസിക്കുന്ന്ത്. ഉത്തരാഖണ്ഡിലുള്ള കേദാർനാഥ് വന്യജീവി സങ്കേതത്തിലാണ് കസ്തൂരിമാനുകളെ ഏറ്റവും സുലഭമായി കാണുന്നത്. ഉത്തരാഖണ്ഡിന്റെ സസ്ഥാന മൃഗവും ഇവയാണ്.

## ഇനങ്ങൾ
* ഹിമാലയൻ കസ്തൂരിമാൻ

## അവലംബം

## പുറത്തേക്കുള്ള കണ്ണികൾ
*

*

വർഗ്ഗം:കസ്തൂരിമാനുകൾ
വർഗ്ഗം:മാനുകൾ
ടി.ബി. വേണുഗോപാലപ്പണിക്കർ

അദ്ധ്യാപകൻ, ഭാഷാശാസ്ത്രജ്ഞൻ, വൈയാകരണൻ എന്നീനിലകളിൽ പ്രശസ്തനായിരുന്നു **ടി ബി വേണുഗോപാലപ്പണിക്കർ**(2 ഓഗസ്റ്റ് 1945 - 2 ഏപ്രിൽ 2025). കേന്ദ്ര, കേരള സാഹിത്യ അക്കാദമി പുരസ്കാരങ്ങൾ ലഭിച്ചിട്ടുണ്ട്.                   
## ജീവിതരേഖ
1945 ഓഗസ്റ്റ് 2-നു് വടക്കൻ പരവൂരിനടുത്ത് ഏഴിക്കരയിൽ ഉളനാട്ട് ബാലകൃഷ്ണപ്പണിക്കരുടേയും തറമേൽ മീനാക്ഷിക്കുഞ്ഞമ്മയുടേയും എട്ട് മക്കളിൽ ഇളയവനായി ജനിച്ചു.  മഹാരാജാസ് കോളേജിൽനിന്നും ഭൗതികശാസ്ത്രത്തിൽ ബിരുദവും (1966) മലയാളത്തിൽ എം.എ. ബിരുദവും (1968) എടുത്തു. തുടർന്നു്  അണ്ണാമലൈ സർവ്വകലാശാലയിൽനിന്നു്  ഭാഷാശാസ്ത്രത്തിൽ ഒന്നാം റാങ്കോടെ ബിരുദാനന്തരബിരുദം. സുകുമാർ അഴിക്കോടിന്റെ  മേൽനോട്ടത്തിൽ തയ്യാറാക്കിയ കേരളപാണിനീയത്തിന്റെ പീഠിക - ഒരു വിമർശനാത്മകപഠനം (A critical study of Pitika of Keralapanineeyam) എന്ന പ്രബന്ധത്തിനു് 1981-ൽ കാലിക്കറ്റ് സർവ്വകലാശാലയിൽ നിന്നു് ഡോക്ടറേറ്റ് ലഭിച്ചു.

1971-ൽ മദ്രാസ് സർവ്വകലാശാലയിൽ റിസർച്ച് അസിസ്റ്റൻ്റായി  ജോലിയിൽ പ്രവേശിച്ചു. 1973 ജനുവരി 4-നു് കാലിക്കറ്റ് സർവ്വകലാശാലയിൽ മലയാളവിഭാഗം അദ്ധ്യാപകൻ. 2003-2005 കാലത്ത് അവിടത്തെ വകുപ്പദ്ധ്യക്ഷൻ. കണ്ണൂർ സർവകലാശാലയിൽ ഭാഷാ സാഹിത്യവിഭാഗത്തിന്റെ ഡീനായും ഇദ്ദേഹം പ്രവർത്തിച്ചിട്ടുണ്ട്.

ജർമ്മനിയിലെ കോളൻ സർവകലാശാല സ്റ്റട്ഗർടിൽ നടത്തിയ ഒന്നാമത് അന്താരാഷ്ട്ര ദ്രവീഡിയൻ സെമിനാർ (2003) ഉൾപ്പെടെ 100 ലേറെ ദേശീയ അന്തർദേശീയ സെമിനാറുകളിൽ പ്രബന്ധങ്ങളവതരിപ്പിച്ചു. ലക്ഷദ്വീപ് സോഷ്യോ റിസർച്ച് കമ്മിഷനിൽ അംഗമായിരുന്നു. മദ്രാസ്, അലിഗർ, കേരള, എം ജി, കണ്ണൂർ സർവകലാശാലകൾ യു പി എസ് സി, യു.ജി.സി എന്നിവയുടെ പരീക്ഷാ ബോർഡുകളിലും തഞ്ചാവൂർ തമിഴ് യൂണിവേഴ്സിറ്റിയിൽ ഇന്ത്യൻ ലാംഗ്വേജ് ഫാക്കൽറ്റിയിലും അംഗമായിരുന്നു. നോം ചോംസ്കി ഇന്ത്യയിൽ വന്നപ്പോൾ കൈരളി ചാനലിനു വേണ്ടി ഇൻ്റർവ്യൂ ചെയ്തിട്ടുണ്ട്. 

## കൃതികൾ
* സ്വനമണ്ഡലം (1981)
* നോം ചോസ്കി (1987)
* ഭാഷാർത്ഥം (1998)
* വാക്കിന്റെ വഴികൾ (1999)
* ചിതറിപ്പോയ സിംഹനാദവും ചില ഭാഷാ വിചാരങ്ങളും ( 2006)
* ഭാഷാലോകം (2006)
* Studies on Malayalam Language (2006)
* ലീലാതിലകം: സാമൂഹികഭാഷാശാസ്ത്രദൃഷ്ടിയിൽ (എസ്.വി. ഷണ്മുഖം - തമിഴ്) വിവർത്തനം (1995)
* കൂനൻ തോപ്പ് (തോപ്പിൽ മുഹമ്മദ് മീരാൻ - തമിഴ്) വിവർത്തനം (2003)
* പ്രൊഫ എൽ.വി രാമസ്വാമി അയ്യരുടെ A Primer of Malayalam Phonology (2004) (എഡിറ്റർ)
* വ്യാകരണ പഠനങ്ങൾ(1996) ( മലയാള വിമർശം ( എഡിറ്റർ)
## പുരസ്കാരങ്ങൾ
* കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്മെന്റ് പുരസ്കാരം(2000 - ഭാഷാർത്ഥം എന്ന  കൃതിക്ക്  ). 
* വിവർത്തനത്തിനുള്ള 2006-ലെ കേന്ദ്രസാഹിത്യ അക്കാദമി അവാർഡ് കൂനൻതോപ്പ് എന്ന തമിഴ്നോവലിന്റെ മലയാള പരിഭാഷയ്ക്ക് ലഭിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഭാഷാശാസ്ത്രജ്ഞർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
വർഗ്ഗം:1945-ൽ ജനിച്ചവർ
വർഗ്ഗം:ഓഗസ്റ്റ് 2-ന് ജനിച്ചവർ
വർഗ്ഗം:മലയാളഭാഷാശാസ്ത്രവിദഗ്ദ്ധർ
വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
വർഗ്ഗം:2025-ൽ മരിച്ചവർ
വർഗ്ഗം:ഏപ്രിൽ 2-ന് മരിച്ചവർ
വർഗ്ഗം:വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
കടന്നിരിക്കൽ

കടവല്ലൂരന്യോന്യം എന്ന വേദമത്സരപ്പരീക്ഷയിൽ മേലേക്കിടയിലുള്ള പരീക്ഷ. കടവല്ലൂർ ശ്രീരാമക്ഷേത്രത്തിൽ വച്ച് തൃശൂർയോഗക്കാരും തിരുനാവായയോഗക്കാരും എല്ലാ വർഷവും (തുലാം 30-നു മുതൽ) നടത്തുന്ന ഋഗ്വേദ പരീക്ഷയാണ് കടവല്ലൂരന്യോന്യം. വാരമിരിക്കുക, ജടചൊല്ലുക, രഥചൊല്ലുക എന്നിവയാണ് വിഷയങ്ങൾ. കടന്നിരിക്കലിനു മേലുള്ളതാണ് വലിയ കടന്നിരിക്കൽ. ഇതു വിജയിക്കുന്ന ആളിന് സമൂഹത്തിൽ വലിയ സ്ഥാനമുണ്ട് .

 

വർഗ്ഗം:ഹൈന്ദവം
ഗ്രന്ഥാലോകം

കേരള സ്റ്റേറ്റ് ലൈബ്രറി കൗൺസിലിന്റെ  മുഖപത്രം ആണ് **ഗ്രന്ഥാലോകം**.

## തുടക്കം
1948 ജൂൺ  മുതൽ  തിരുവനന്തപുരത്തു നിന്നു പ്രസിദ്ധീകരിച്ചുവരുന്നു. 
## വിഷയങ്ങൾ
മാസിക-പുസ്തകനിരൂപണങ്ങൾക്കു പ്രാധാന്യം നല്കുന്നു. നിരൂപണങ്ങൾക്കും സാഹിത്യലേഖനങ്ങൾക്കും പുറമെ, ലൈബ്രറി സയൻസിലെ  വിഷയങ്ങളെക്കുറിച്ചുള്ള ലേഖനങ്ങളും ഗ്രാമീണഗ്രന്ഥശാലകളുടെ പരിചയക്കുറിപ്പുകളും പ്രകാശനംചെയ്യുന്നു. ഗ്രന്ഥാലയവിശേഷങ്ങൾ ഉൾക്കൊള്ളുന്ന ന്യൂസ് സപ്ലിമെൻറ് അനുബന്ധമായുണ്ട് .
## സപ്ലിമെന്റുകൾ
ആദ്യകാലത്ത് തെക്കൻ തിരുവിതാംകൂറിനെ ഉദ്ദേശിച്ച് ഒരു തമിഴ് സപ്ലിമെൻറും 13 ആം വർഷം മുതൽ കുറച്ചുകാലത്തേക്ക് ഒരു ഹിന്ദി സപ്ലിമെൻറും ഗ്രന്ഥാലോകത്തിന്റെ ഘടകങ്ങളായിരുന്നു.
## പത്രാധിപർ
ഭാഷയിലെ പ്രമുഖ സാഹിത്യകാരന്മാരിൽ ചിലർ മാസികയുടെ പത്രാധിപസമിതിയിൽ പലപ്പോഴായി സേവനമനുഷ്ഠിച്ചിട്ടുണ്ട് .ആദ്യ പത്രാധിപർ എസ്. ഗുപ്തൻനായർആയിരുന്നു. 

## അവലംബം
## പുറം കണ്ണികൾ

വർഗ്ഗം:മലയാളമാസികകൾ
അസോസിയേറ്റഡ് പ്രസ്

ലോകപ്രസിദ്ധമായ വാർത്താ ഏജൻസി ആണ് **അസോസിയേറ്റഡ് പ്രസ്**. അമേരിക്കയിലെ ആദ്യത്തെ വാർത്താ ഏജൻസിയും ആണിത്. ന്യൂയോർക്ക് നഗരത്തിലെ ആറു ദിനപത്രങ്ങൾ ചേർന്ന് 1848-ൽ ഇല്ലിനോയിയിൽ സ്ഥാപിച്ച സഹകരണപ്രസ്ഥാനം. 1900-ൽ `എ.പി'. എന്ന പേരിൽ അന്താരാഷ്ട്ര പ്രശസ്തി നേടി. ദിനപത്ര പ്രസാധകരുടെ ഉടമസ്ഥതയിലും നിയന്ത്രണത്തിലും പ്രവർത്തിച്ച എ.പി.യിൽ റേഡിയോ, ടെലിവിഷൻ സ്റ്റേഷനുകൾ അസോസിയേറ്റ് അംഗത്വം സ്വീകരിച്ചു. ലാഭേച്ഛയില്ലാതെ പ്രവർത്തിക്കുന്ന എ.പി. 1950-ൽ തെക്കെ അമേരിക്കയിലേക്കും പിന്നീട് ലോകമെമ്പാടും വ്യാപിച്ചു. ടെലി ടൈപ്‌സെറ്റിങ്, റേഡിയോ ടെലി ടൈപ്പ്, ന്യൂസ് സർവീസ് എന്നിവ ആദ്യമായി ആരംഭിച്ച ഈ ഏജൻസിയുടെ വരിക്കാരുടെ എണ്ണം 8000-ൽ കവിയും. എല്ലാ ലോകനഗരങ്ങളിലും എ.പി.യുടെ പ്രതിനിധികളുണ്ട് .

thumb|300px|AP headquarters at 450 West 33rd Street, New York City

## അവലംബം

## പുറം കണ്ണികൾ
* 
* AP photo archive
* AP news 
* Civil Rights Greensboro 

വർഗ്ഗം:വാർത്താ ഏജൻസികൾ
സ്കങ്ക്

സസ്തനികളിലെ ഒരു കുടുംബമാണ് **സ്കങ്ക്** - **Mephitidae**. അമേരിക്കൻ ഐക്യനാടുകളിലാണ് വെരുകുകളുടെ വർഗ്ഗത്തിൽ പെട്ട ഇവ സാധാരണയായി കാണപ്പെടുന്നത്. ചില പ്രദേശങ്ങളിൽ ഇവ **പോൾക്യാറ്റ്** എന്നു വിളിക്കപ്പെടുന്നു. പൂച്ചയോളം വലിപ്പമുള്ള ഇവയുടെ ശരീരം കറുപ്പും വെളുപ്പും വരകൾ നിറഞ്ഞിരിക്കുന്നു. ശത്രുവിൽ നിന്നും രക്ഷ നേടാനായി ഇവ ശത്രുവിന്റെ നേരേ തിരിഞ്ഞ് ഒരു ദ്രാവകം ചീറ്റുന്നു. ദുർഗന്ധമുള്ള ഈ ദ്രാവകം കണ്ണിൽ പതിക്കുമ്പോൾ കാഴ്ച കുറച്ചു സമയത്തേക്ക് നഷ്ടമാകുന്നു. ഈ സമയത്ത് ഇവ ആക്രമണമേൽക്കാതെ രക്ഷപെടുന്നു. 

## ശരീരപ്രകൃതി
വിവിധ ഇനങ്ങളിലുള്ള സ്കങ്കുകൾക്കു് 40 മുതൽ 94 വരെ സെ.മീ. നീളവും 0.5 മുതൽ 8 വരെ കി.ഗ്രാം. ഭാരവും കാണപ്പെടുന്നു. സാമാന്യം നീളമേറിയ ശരീരവും കുറിയതും ബലവത്തായതുമായ കാലുകളും മുൻകാലുകളിൽ നീളമേറിയ നഖങ്ങളുമാണു് അവയ്ക്കുള്ളതു്. ക്രീം, തവിട്ടുനിറങ്ങളിൽ അപൂർവ്വമായി കാണാമെങ്കിലും എല്ലാ സ്കങ്കുകൾക്കും പൊതുവായി കറുപ്പും വെളുപ്പും നിറത്തിലുള്ള വരകൾ ജന്മനാ മുതൽ കാണാം.

## ഭക്ഷണശീലം
മിശ്രഭുക്കുകളാണു് സ്കങ്കുകൾ. ഷഡ്പദങ്ങൾ, കീടങ്ങൾ, പുഴുക്കൾ, എലി, പല്ലി, പാമ്പ് തുടങ്ങിയ ഉരഗങ്ങൾ, പക്ഷികൾ, മുട്ട തുടങ്ങിയവയും കായ്കനികൾ, വേരുകൾ, കിഴങ്ങുകൾ, ഇല തുടങ്ങിയ സസ്യഭാഗങ്ങളും ഇവ ഭക്ഷണമാക്കുന്നുണ്ടു്. വ്യത്യസ്ത കാലാവസ്ഥകളിൽ ലഭ്യമാവുന്ന വിവിധ ഭക്ഷണങ്ങൾക്കനുസരിച്ച് ഇവയുടെ ഭക്ഷണശീലങ്ങളും മാറുന്നു.

## അവലംബം

## പുറത്തേക്കുള്ള കണ്ണികൾ

* Skunks and the management of skunk damage 

വർഗ്ഗം:ജന്തുകുടുംബങ്ങൾ
വർഗ്ഗം:സ്കങ്കുകൾ
വർഗ്ഗം:അമേരിക്കയിലെ സസ്തനികൾ
വർഗ്ഗം:കാനഡയിലെ സസ്തനികൾ
മന്ദൻ പുൽച്ചാടി

ഒരിനം പുൽച്ചാടിയാണ് **മന്ദൻ പുൽച്ചാടി** (Romalea microptera)- **ലബ്ബർ ഗ്രാസ്ഹോപ്പർ**. അമേരിക്കയുടെ തെക്കൻ പ്രദേശങ്ങളിലും ദക്ഷിണപൂർവ്വ മേഖലകളിലുമാണ് ഇവ കാണപ്പെടുന്നത്. 3 ഇഞ്ചാണ് ഇവയുടെ ശരീര വലിപ്പം. ശത്രുക്കളിൽ നിന്നും രക്ഷ നേടാനായി ഇവ ശരീരത്തിലെ രാസവസ്തുക്കൾ വായുവിൽ കലർത്തി ഒരുതരം പതയുണ്ടാക്കുന്നു. നിരവധി ചെറുകുമിളകളാൽ നിർമ്മിതമായ ഈ പത പൊട്ടിച്ച് ഒരു വാതകം ശരീരത്തിനു ചുറ്റും പൊതിയുന്നു. എന്നിട്ടും ശത്രു ആക്രമണത്തിനു മുതിർന്നാൽ രൂക്ഷ ഗന്ധമുള്ള ഒരു ദ്രാവകം ചീറ്റി രക്ഷപെടും. 

## അവലംബം

## പുറത്തേക്കുള്ള കണ്ണികൾ
*
*

വർഗ്ഗം:പുൽച്ചാടികൾ
ബുൾഡോഗ് ഉറുമ്പ്

ഉറുമ്പുകളിലെ ഒരു ജനുസ്സാണ് **ബുൾഡോഗ് ഉറുമ്പ്** - (**മിർമീസിയ**). **ബുൾ ആന്റ്സ്**, **ഇഞ്ച് ആന്റ്സ്**, **സെർഗെന്റ് ആന്റ്സ്**, **ജമ്പർ ആന്റ്സ്**, **ജാക്ക് ജമ്പർ** എന്നൊക്കെയും ഇവ അറിയപ്പെടുന്നു. വളരെ ശൗര്യമുള്ള ഇനം ഉറുമ്പുകളാണ് ഇവ. ഓസ്ട്രേലിയയിലാണ് ഇവ കൂടുതലായും കണ്ടു വരുന്നത്. ഉളി പോലുള്ള പല്ലു കൊണ്ട് ഇവ കടിച്ചു പറിക്കുകയാണ് ചെയ്യുന്നത്. വിഷം കലർന്ന ഫോമിക് ആസിഡ് ഇരയുടെ ശരീരത്തിൽ കുത്തി വയ്ക്കും. ഏറ്റവും അപകടകാരികളായ ഉറുമ്പുകളായാണ് ഇവ അറിയപ്പെടുന്നത്. ഈ ഉറുമ്പിൽ നിന്നും 30 കടി ഏറ്റാൽ മനുഷ്യനു മരണം സംഭവിക്കാം. 

## അവലംബം

*Bugs take the squeeze to breathe easy
*Ants 
*Red Bull ant 
*http://antbase.org/ants/publications/ocr_xml/21007.htm 
* ITIS: Genus ''Myrmecia''
* Ants Down Under: Genus ''Myrmecia'' 

## പുറത്തേക്കുള്ള കണ്ണികൾ

*Brisbane Ants page on Myrmeciinae w/pictures, info 
*Ants Down Under: Myrmeciinae 
*Myrmecos.net: Photo Gallery of ''Myrmecia'' bulldog ants 
*Australian Museum Online:  Bull ants Fact File 

വർഗ്ഗം:ഉറുമ്പുകൾ
അന്ധകാരനഴി (നോവൽ)

ഇ. സന്തോഷ് കുമാറിന്റെ പ്രശസ്തമായ നോവലാണ്  **അന്ധകാരനഴി.** മാതൃഭൂമി ആഴ്ചപ്പതിപ്പിൽ ഖണ്ഡശ്ശ: പ്രസിദ്ധീകരിച്ച ഈ കൃതി മാതൃഭൂമി ബുക്സ് തന്നെയാണ് പുസ്തകരൂപത്തിൽ  പുറത്തിറക്കിയത്.  കെ.ഷെറിഫിന്റെ വർണചിത്രങ്ങളോടെയാണ് നോവൽ അച്ചടിച്ചിട്ടുള്ളത്. നോവലിനുള്ള 2012-ലെ കേരള സാഹിത്യ അക്കാദമി പുരസ്കാരം ഈ പുസ്തകത്തിന് ലഭിച്ചു.

## ഉള്ളടക്കം
"ഒരു ഒളിച്ചോട്ടത്തിലാണു നോവൽ തുടങ്ങുന്നത്; അവസാനിക്കുന്നതും. രണ്ടു പലായനങ്ങളിലെയും കഥാപാത്രങ്ങൾ വ്യത്യസ്തരാണെങ്കിലും കഥാസന്ദർഭങ്ങൾ ഏതാണ്ടൊരുപോലെയാണ്. ഈ രണ്ട് ഒളിച്ചോട്ടങ്ങൾക്കിടയിൽ കേരളം ചരിത്രത്തിലെ ഇരുട്ടുനിറഞ്ഞ അടിയന്തരാവസ്ഥ എന്ന സാമൂഹിക സാഹചര്യത്തിലൂടെ കടന്നുപോയി. പലരും പൊലീസ് പിടിയിലായി. ചിലർ കൊല്ലപ്പെട്ടു."

"കേരളചരിത്രത്തിലെ ഒരു കാലഘട്ടത്തിന്റെ നിബിഡമായ അന്ധകാരവും ഉഗ്രമായ വെളിച്ചവും നിറഞ്ഞുനില്ക്കുന്ന കൃതി. തൊട്ടുപിന്നിൽ എപ്പോഴും ആരോ പിന്തുടരുന്നുവെന്ന ഭീതിയോടെ ജീവിക്കേണ്ടിവരുന്ന ഏകാകിയായ വിപ്ലവകാരിയുടെ ജീവിതത്തിന്റെ തീക്ഷ്ണമുദ്രകൾ പതിഞ്ഞിരിക്കുന്ന അതിശക്തമായ ഒരു നോവൽ" എന്ന് സാറാ ജോസഫ്  അന്ധകാരനഴിയെ വിലയിരുത്തുന്നു .

## അവലംബം


വർഗ്ഗം:മലയാളം നോവലുകൾ
ഖാലിദ്

പ്രമുഖനായ ഒരു മലയാള നോവലിസ്റ്റാണ് **ഖാലിദ്.**(10 ഒക്ടോബർ 1930 - 1 ഒക്ടോബർ 1994). 1988-ൽ നോവൽ രചനയ്ക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
1930 ഒക്‌ടോബർ 10ന്‌ ജനനം. മധ്യപ്രദേശിലെ റായ്‌പ്പൂരിൽ ട്രാൻസ്‌പോർട്ട്‌ കമ്പനിയിലും വ്യാപാര ഏജൻസിയിലും പ്രവർത്തിച്ചു.  1994 ഒക്‌ടോബർ 1ന്‌ അന്തരിച്ചു. 
## പ്രധാനകൃതികൾ
#പിതാവേ നിന്റെ കൂടെ, 
#ഉദയസൂര്യനെതിരെ, 
#തുറമുഖം, 
#സിംഹം, 
#ബനാറസി ബാബു,
#അടിമകൾ ഉടമകൾ,
#അല്ലാഹുവിന്റെ മക്കൾ. 
#ഒരേ ദേശക്കാരായ ഞങ്ങൾ

## പുരസ്കാരങ്ങൾ
1988 ലെ കേരള സാഹിത്യ അക്കാദമി അവാർഡ് (ഒരേ ദേശക്കാരായ ഞങ്ങൾ)
## അവലംബം


വർഗ്ഗം:1930-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:ഒക്ടോബർ 10-ന് ജനിച്ചവർ
വർഗ്ഗം:ഒക്ടോബർ 1-ന് മരിച്ചവർ

വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
ഇടവേള ബാബു

ഒരു മലയാളചലച്ചിത്രനടനാണ് **ഇടവേള ബാബു** എന്നറിയപ്പെടുന്ന **അമ്മനത്ത് ബാബു ചന്ദ്രൻ**. 1982-ൽ പുറത്തിറങ്ങിയ തന്റെ ആദ്യ ചിത്രമായ ഇടവേളയിൽ അഭിനയിച്ചതോടു കൂടിയാണ് ഇടവേള ബാബു എന്ന പേരു ലഭിച്ചത്.

നേരത്തെ അമ്മ എന്ന ചലച്ചിത്രസംഘടനയുടെ സെക്രട്ടറിയായി പ്രവർത്തിച്ചിരുന്നു.
അവിവാഹിതൻ ആണ്‌.

## സിനിമകളുടെ പട്ടിക

## പുറമെ നിന്നുള്ള കണ്ണികൾ
* 
* 

വർഗ്ഗം:1963-ൽ ജനിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ‎
വർഗ്ഗം:അവിവാഹിതർ
ഉണ്ണിക്കൃഷ്ണൻ തിരുവാഴിയോട്

ഒരു പ്രമുഖ മലയാള നോവലിസ്റ്റും കഥാകാരനുമാണ് **ഉണ്ണിക്കൃഷ്ണൻ തിരുവാഴിയോട്.**(1942 - ).1992-ൽ നോവലിനുള്ള കേരള സാഹിത്യ അക്കാദമി അവാർഡ്‌ ലഭിച്ചു.
## ജീവിതരേഖ
1942-ൽ വളളുവനാട്‌ താലൂക്കിലെ തിരുവാഴിയോട്‌ ഗ്രാമത്തിൽ ജനിച്ചു. വിക്‌ടോറിയ കോളജിൽനിന്ന്‌ ശാസ്‌ത്രത്തിലും ഫാറൂക്ക്‌ ട്രെയിനിങ്ങ്‌ കോളജിൽനിന്ന്‌ അദ്ധ്യാപനപരിശീലനത്തിലും ബിരുദം നേടി. 1963-ൽ ആദ്യ കഥ പ്രസിദ്ധപ്പെടുത്തി. അദ്ധ്യാപകനായി ഔദ്യോഗികജീവിതം ആരംഭിച്ചു. 1966 മുതൽ കേന്ദ്ര ഗവൺമെന്റിൽ ഉദ്യോഗസ്‌ഥനാണ്‌. സ്‌കോട്‌ലൻഡിലെ സ്‌ട്രാറ്റ്‌ക്ലൈഡ്‌ യൂനിവേഴ്‌സിറ്റിയിൽനിന്ന്‌ അഡ്വാൻസ്‌ഡ്‌ ഫിനാൻഷ്യൽ മാനേജ്‌മെന്റിലും ലീഡ്‌സ്‌ യൂനിവേഴ്‌സിറ്റിയിൽനിന്ന്‌ പബ്ലിക്‌ സെക്‌റ്റർ മാനേജ്‌മെന്റിലും ഉന്നതപരിശീലനം നേടിയിട്ടുണ്ട്‌. ഡൽഹിയിൽ സ്‌ഥിരതാമസം. ഭാര്യ : ശ്രീദേവി. മക്കൾ : അമൃത, നമ്രത, അഭിലാഷ്‌. 
## പ്രധാനകൃതികൾ
### നോവലുകൾ
#ദൃക്‌സാക്ഷി
#ഹിപ്പി, 
#ഒരു ധ്വനി ആയിരം പ്രതിധ്വനി, 
#മരണത്തിന്റെ നിറം, 
#നഖക്ഷതങ്ങൾ, 
#പണം,
#ദൃക്‌സാക്ഷി, 
#ചൂതാട്ടം
#നീലമലകളിലെ സുവർണ്ണഞ്ഞൊറികൾ, 
#ലയനം 
#വെളിച്ചത്തിന്റെ പൊളിരുകൾ,
#നഖചിത്രങ്ങൾ,
#ശിശിരനിദ്ര (ലഘുനോവലുകൾ),

### നാടകം
#തീക്കുടുക്ക 
#താളം താവളം,
#ആഹൂതി 
### കഥാസമാഹാരങ്ങൾ
#ഹാ! പാരീസ്‌, 
#തിരുവാഴിയോടിന്റെ കഥകൾ 
## പുരസ്കാരങ്ങൾ
#1992-ൽ നോവലിനുള്ള കേരള സാഹിത്യ അക്കാദമി അവാർഡ്‌ (ദൃക്‌സാക്ഷി)

## അവലംബം


വർഗ്ഗം:1942-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:മലയാള കഥാകൃത്തുക്കൾ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
കെ.ജെ. ബേബി

ഒരു പ്രമുഖ മലയാള സാഹിത്യകാരനും സാംസ്കാരിക പ്രവർത്തകനുമാണ് **കെ.ജെ. ബേബി.**
## ജീവിതരേഖ
കണ്ണൂർ ജില്ലയിലെ മാവിലായിയിൽ 1954 ഫെബ്രുവരി 27ന്‌ ജനിച്ചു. 1973-ൽ കുടുംബം വയനാട്ടിൽ കുടിയേറിപ്പാർത്തു. 

വയനാട്ടിൽ നടവയലിൽ ചിങ്ങോട് ആദിവാസി കുട്ടികൾക്കായി, 1994 ൽ കനവ് എന്ന ബദൽ വിദ്യാകേന്ദ്രം ആരംഭിച്ചു.   വയനാട്ടിലെ ആദിവാസി കുട്ടികളെ  വിദ്യാഭ്യാസം ചെയ്യിക്കാനും, സ്വയം പര്യാപ്തമാകുന്നതിനും വേണ്ടിയാണ്   ഈ വിദ്യാലയം സ്ഥാപിക്കപ്പെട്ടത്. 

2006ൽ ബേബി കനവിന്റെ പ്രവർത്തനങ്ങളിൽ നിന്ന് പിന്മാറുകയും അവിടെ പഠിച്ച മുതിർന്ന കുട്ടി കളെ ചുമതല ഏൽപ്പിക്കുകയും ചെയ്തു. കനവിൽ പഠിച്ച 24 പേർ അംഗങ്ങളായ ട്രസ്റ്റാണ് ഇപ്പോൾ സ്ഥാപനത്തിൻറെ പ്രവർത്തനങ്ങൾ നടത്തുന്നത്. 

അടിയന്തരാവസ്ഥക്കാലത്ത്  സാംസ്കാരിക വേദി പ്രവർത്തകനായിരുന്ന ബേബി തന്റെ നാടുഗദ്ദിക എന്ന നാടകവുമായി കേരളമെമ്പാടും സഞ്ചരിച്ചു. വയനാട് സാംസ്കാരികവേദി എന്ന സംഘടനയാണ് 18 കലാകാരന്മാരെ അണിനിരത്തി ഇത് കേരളത്തിലുടനീളം അവതരിപ്പിച്ചത്. കോഴിക്കോട് മുതലക്കുളത്തുവച്ച് സംഘാടകരെ 1981 മേയ് 22-ന് അറസ്റ്റുചെയ്തു. ആദ്യസംരംഭം തടയപ്പെട്ടുവെങ്കിലും പിന്നീട് ഒരു വ്യാഴവട്ടക്കാലത്തിനുശേഷം മഞ്ഞുമലൈ മക്കൾ എന്ന അവതരണസംഘത്തിലൂടെ ബേബിയുടെ നേതൃത്വത്തിൽ നിരവധി പുനരവതരണങ്ങൾ നടന്നു.  മാവേലി മൻറം എന്ന നോവലിലൂടെ കേരള സാഹിത്യ അക്കാദമി അവാർഡും മുട്ടത്തുവർക്കി അവാർഡും ബേബിക്ക് ലഭിച്ചു.  ​കീ​യൂ​ലോ​ക​ത്ത് ​നി​ന്ന്,​ ​ഉ​യി​ർ​പ്പ്,​ ​കു​ഞ്ഞി​മാ​യി​ൻ​ ​ ​എ​ന്താ​യി​രി​ക്കും​ ​പ​റ​ഞ്ഞ​ത് എന്നീ നാടകങ്ങൾ രചിച്ചു.​ ​​​ ​​‘ഗു​ഡ’ എന്ന സി​നി​മ​ സംവിധാനം ചെയ്തു.
 
അ​പൂ​ർ​ണ,​ ​നാ​ടു​ഗ​ദ്ദി​ക,​ ​കു​ഞ്ഞ​പ്പ​ന്റെ​ ​കു​രി​ശുമ​ര​ണം,​ ​കീ​യ

 
ഭാര്യ: ഷേർളി, രണ്ടു മക്കൾ.

2024 സെപ്റ്റംബർ 1ന് മരണപ്പെട്ടു. വയനാട്ടിലെ വീട്ടിൽ അദ്ദേഹത്തെ മരിച്ച നിലയിൽ കണ്ടെത്തുകയായിരുന്നു.

## കൃതികൾ
#നാടുഗദ്ദിക (നാടകം)
#മാവേലി മൻറം
#ബെസ്പുർക്കാന
#ഗുഡ്ബൈ മലബാർ (2019)

## പുരസ്കാരങ്ങൾ
#കേരള സാഹിത്യ അക്കാദമി അവാർഡ്
#മുട്ടത്തുവർക്കി അവാർഡ്

## അവലംബം


വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മുട്ടത്തു വർക്കി പുരസ്കാരം ലഭിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:2024-ൽ മരിച്ചവർ
വർഗ്ഗം:സെപ്റ്റംബർ 1-ന് മരിച്ചവർ
പി.എ. ഉത്തമൻ

ഒരു മലയാള കഥാകൃത്തും നോവലിസ്റ്റുമാണ് **പി.എ. ഉത്തമൻ** എന്ന പേരിൽ അറിയപ്പെട്ട പി.എ. പുരുഷേത്തമൻ. ആദ്യനോവൽ ‘ചാവൊലി’ക്ക്‌ കേരള സാഹിത്യ അക്കാദമി അവാർഡ്‌ ലഭിച്ചു.
## ജീവിതരേഖ
1961 ഒക്‌ടോബർ 2-ന്‌ തിരുവനന്തപുരം ജില്ലയിലെ നെടുമങ്ങാട്‌ കൊടിപ്പുറത്ത്‌ ജനിച്ചു. 
2008 ജൂൺ 10-ന്‌ നിര്യാതനായി.
## കൃതികൾ
*സുന്ദരപുരുഷന്മാർ കവാടങ്ങൾക്കരികിൽ, 
*കറുത്തകുരിശ്‌ 
*തുപ്പത്തുപ്പ 
*ചാവൊലി

## പുരസ്കാരം
*കേരള സാഹിത്യ അക്കാദമി അവാർഡ്‌ -2൦൦8
*ഏറ്റുമാനൂർ കാവ്യവേദി പുരസ്കാരം
*തുളുനാട് സമഗ്രസംഭാവന പുരസ്കാരം

## അവലംബം


വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
പി. സുകുമാർ

ഒരു മലയാളചലച്ചിത്രഛായാഗ്രാഹകനും സംവിധായകനുമാണ് **പി. സുകുമാർ**. സോപാനം എന്ന ചിത്രത്തിനാണ് ഇദ്ദേഹം ആദ്യമായി സ്വതന്ത്ര ഛായാഗ്രഹണം നിർവഹിച്ചത്. സ്വ. ലേ., കളഭമഴ എന്നീ ചിത്രങ്ങളാണ് സുകുമാർ സംവിധാനം ചെയ്തത്.

## ഛായാഗ്രഹണം നിർവഹിച്ച ചിത്രങ്ങൾ
* ഡബിൾസ് - (2011)
* മലർവാടി ആർട്സ് ക്ലബ് - 2010
* പാസഞ്ചർ - 2010
* ബ്ലാക്ക് ഡാലിയ - 2009
* ബനാറസ് - 2009 
* മലയാളി - 2009
* സ്വലേ - 2009
* സുൽത്താൻ (ചലച്ചിത്രം)സുൽത്താൻ - 2008
* ട്വന്റി 20 - 2008
* കഥ പറയുമ്പോൾ - 2007
* ഗോൾ - 2007
* ദി സ്പീഡ് ട്രാക്ക് - 2007
* ഇൻസ്പെക്ടർ ഗരുഡ് - 2007 
* കറുത്ത പക്ഷികൾ - 2006
* പച്ചക്കുതിര - 2006
* ലയൺ - 2006
* ബെൻ ജോൺസൻ - 2005
* രാപ്പകൽ - 2005
* പെരുമഴക്കാലം - 2004
* മഞ്ഞു പോലൊരു പെൺകുട്ടി - 2004
* റൺവേ - 2004
* പുലിവാൽ കല്യാണം - 2003 
* സ്വപ്നക്കൂട് - 2003
* ചൂണ്ട - 2003
* കല്യാണരാമൻ - 2002
* മഴത്തുള്ളിക്കിലുക്കം - 2002
* രാവണപ്രഭു - 2001
* ഷാർജ്ജ ടു ഷാർജ - 2001
* സായ്‌വർ തിരുമേനി - 2001
* ദീപസ്തംഭം മഹാശ്ചര്യം - 1999
* അയാൾ കഥ എഴുതുകയാണ് - 1998
* ചിത്രശലഭം - 1998
* ആറാം തമ്പുരാൻ - 1997
* കൃഷ്ണഗുഡിയിൽ ഒരു പ്രണയകാലത്ത് - 1997
* മാനസം - 1997
* ഹൈവേ - 1995
* സോപാനം - 1993

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്രഛായാഗ്രാഹകർ
ഓൾഡെൻലാൻഡിയ ഉമ്പെല്ലാട്ട

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ഓൾഡെൻലാൻഡിയായിലെ ഒരു സ്പീഷിസാണ് ***ഓൾഡെൻലാൻഡിയ ഉമ്പെല്ലാട്ട*** - ***Oldenlandia umbellata***. തമിഴിൽ ഇത് *ചായ് റൂട്ട്* എന്നാണ് വിളിക്കുന്നത്. വസ്ത്രങ്ങളിൽ ചുവപ്പ് നിറം നൽകാൻ ഇത് ഉപയോഗിക്കുന്നു. സിൽക്ക്, വൂളൻ തുടങ്ങിയവയ്ക്കാണ് കൂടുതൽ ഉപയോഗിക്കുന്നത്. ഇന്ത്യയിലെ കൊറോമാൻഡൽ തീരത്താണ് ഇവ വളരെയധികം കാണുന്നത്. ഇവിടെ ഇത് നിലം ചേർന്നു വളരുന്നു. സിദ്ധ ചികിത്സയിൽ ഇത് ഉപയോഗിക്കുന്നുണ്ട്. ആസ്തമ ചികിത്സയ്ക്കായും ഇത് ഉപയോഗിക്കുന്നുണ്ട്. 
## അവലംബം


വർഗ്ഗം:ഓൾഡെൻലാൻഡിയ ജനുസ്സിൽ ഉൾപ്പെടുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
മഞ്ഞക്കാലി പാൽത്തുമ്പി

പാൽത്തുമ്പി കുടുംബത്തിൽ ഉള്ള വളരെ നീണ്ടു നേർത്ത ശരീരമുള്ള ഒരിനം സൂചിത്തുമ്പിയാണ് **മഞ്ഞക്കാലി പാൽത്തുമ്പി** - **Yellow Bush Dart**. (ശാസ്ത്രീയനാമം:-*Copera marginipes*). ഇന്ത്യയിലെ മിക്ക സംസ്ഥാനങ്ങൾ ഉൾപ്പെടെ ഏഷ്യൻ രാജ്യങ്ങളായ ബ്രൂണൈ, ഇന്തോനേഷ്യ, ലാവോസ്, മലേഷ്യ, നേപ്പാൾ, മ്യാന്മാർ, ഫിലിപ്പീൻസ്, സിംഗപ്പൂർ, തായ്‌ലന്റ്, വിയറ്റ്നാം എന്നിവിടങ്ങൾ ഇവയുടെ സഹജമായ വാസമേഖലകളാണ്. 

## വിവരണം

ശരീരത്തിൽ മഞ്ഞ വരകളും ഉരസ്സിന് പിച്ചള നിറം കലർന്ന കറുപ്പു നിറവുമാണ്. ഇവയുടെ നീണ്ടു നേർത്ത വാൽ കറുപ്പു നിറമാണ്. വാലിൽ വെള്ളക്കുത്തുകളും അറ്റത്തായി വെള്ള പൊട്ടും കാണപ്പെടുന്നു. പെൺതുമ്പികൾക്ക് ആൺതുമ്പികളോട് സാദൃശ്യമുണ്ടെങ്കിലും അവയെ അപേക്ഷിച്ച് ഭംഗി കുറവാണ്. ഇടനാട്ടിലും വന മേഖലകളിലും ഇവയെ കാണാം. ചതുപ്പുപ്രദേശങ്ങളാണ് ഇവയുടെ വിഹാരമേഖല. 

ചെങ്കാലി പാൽത്തുമ്പിയിൽനിന്നും ഇതിനെ വേർതിരിക്കുന്നത് കുറുവാലുകളുടെ വലിപ്പവും രൂപവും നോക്കിയാണ്. ആൺതുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ പകുതി നീളമേ ഉണ്ടാകൂ. താഴത്തെ കുറുവാലുകൾക്കാകട്ടെ ഇവയുടെ നാലിരട്ടിയെങ്ങിലും നീളമുണ്ടാകും. എന്നാൽ ചെങ്കാലി പാൽത്തുമ്പിയുടെ മുകളിലത്തെ കുറുവാലുകൾക്ക് ഉദരത്തിലെ പത്താം ഖണ്‌ഡത്തിന്റെ അത്രയുംതന്നെ നീളമുണ്ടാകും. താഴത്തെ കുറുവാലുകൾക്കാകട്ടെ ഇവയുടെ ഇരട്ടിനീളവും.

## ചിത്രശാല

File:Copera marginipes-Kadavoor-2016-11-11-002.jpg|കുറുവാൽ (മഞ്ഞക്കാലി പാൽത്തുമ്പി)
File:Copera vittata-Kadavoor-2016-11-27-003.jpg|കുറുവാൽ (ചെങ്കാലി പാൽത്തുമ്പി)
File:Copera marginipes male at Kadavoor.jpg|പ്രായപൂർത്തിയാകാത്ത ആൺതുമ്പി
File:Copera marginipes – Yellow Bush Dart-female.jpg|പ്രായപൂർത്തിയാകാത്ത പെൺതുമ്പി


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
വർഗ്ഗബോധം

മാർക്സിസ്റ്റ് വർഗ്ഗാവലോകനങ്ങളിൽ നിന്നുരുത്തിരിഞ്ഞ ഒരു ആശയമാണ് **വർഗ്ഗബോധം**. ഒരു സമൂഹത്തിലെ പൊതുവായ സാമ്പത്തിക ബന്ധങ്ങൾ പങ്ക് വയ്ക്കുന്ന വിഭാഗങ്ങൾ, തങ്ങളിൽ പൊതുവായിട്ടുള്ള വർഗ്ഗ താല്പര്യങ്ങളെ പറ്റി അവബോധിതരാവുകയും, വർഗ്ഗ ലക്ഷ്യങ്ങൾ നേടുവാൻ വേണ്ടി ഐക്യപ്പെടുകയും, സ്വയം ബോധ്യത്തോടെ സംഘടിതരാവുകയും ചെയ്യുന്ന പ്രക്രിയയ്ക്ക് മാർകിസ്റ്റ് തത്ത്വശാസ്ത്രപ്രകാരം നൽകിയിരിക്കുന്ന പേരാണ് വർഗ്ഗബോധം. ക്ലാസിക് മാർക്സിസ്റ്റ് രൂപകല്പനകളിൽ വർഗ്ഗ നിലപാടുകൾ വർഗ്ഗ ബോധത്തിലേക്കും, വർഗ്ഗബോധം വർഗ്ഗ സമരത്തിലേക്കും നയിക്കും എന്ന് കരുതപ്പെടുന്നു.

ഏറ്റവും ലളിതമായി നിർവ്വചിക്കുകയാണെങ്കിൽ സമൂഹത്തിലെ ഏതെങ്കിലും സാമ്പത്തിക-സാമൂഹിക തലത്തിൽ ഏതൊരുത്തനും ഇതര അംഗങ്ങളുമായി പങ്ക് വയ്ക്കുന്ന പൊതുവായ ജീവിതനിലവാരത്തെക്കുറിച്ച് ബോധമുള്ള ഒരവസ്ഥയാണ് **വർഗ്ഗബോധം** .

കാൾ മാർക്സിന്റെ കാഴ്ചപാടിൽ സാമൂഹിക-രാഷ്ട്രീയ ഘടനാ നിർണ്ണയം നടക്കുന്നത് സമൂഹത്തിൽ തന്നെയുള്ള സാമ്പത്തികമായ ഉച്ചനീചത്വങ്ങളാണെന്നും, സാമ്പത്തിക വികസനങ്ങൾ മൂലമുണ്ടാകുന്ന അസമത്വം സുവിദിതവും സുതാര്യവുമാകുമ്പോൾ സമൂഹത്തിൽ വിപ്ലവാഭിമുഖ്യമുള്ള വർഗ്ഗബോധം സ്വതേ തന്നെ ഉണ്ടാകും എന്നായിരുന്നു. എന്നാൽ പൊതുതാല്പര്യങ്ങളല്ല സ്വയം ബോധ്യമുള്ള വർഗ്ഗ ബോധത്തെ ഉണർത്തുന്നതെന്ന് മാർക്സ് കരുതിയിരുന്നില്ല .

## അവലംബം

വർഗ്ഗം:മാർക്സിസം
വർഗ്ഗം:മാർക്സിസ്റ്റ് പദാവലി
പച്ചവരയൻ ചേരാചിറകൻ

സൂചിത്തുമ്പികളിൽ ചിറകുവിടർത്തിപ്പിടിക്കുന്ന (സ്പ്രെഡ്‌വിങ്സ്) ഒരിനമാണ് **പച്ചവരയൻ ചേരാചിറകൻ** - **Emerald Spreadwing**. (ശാസ്ത്രീയനാമം:-*Lestes elatus*). ഇവയുടെ തവിട്ടു നിറമുള്ള ശരീരത്തിൽ തിളങ്ങുന്ന പച്ച നിറമുള്ള വരയുണ്ട്. ഇവയുടെ വാൽ കനം കുറഞ്ഞ് വളരെ നേർത്തതാണ്. ഇന്ത്യയിൽ കേരളം, മധ്യപ്രദേശ്, മഹാരാഷ്ട്ര, തമിഴ്നാട് എന്നിവിടങ്ങളിലും ശ്രീലങ്ക, തായ്‌ലന്റ് എന്നീ രാജ്യങ്ങളിലും ഇവയെ കണ്ടെത്തിയിട്ടുണ്ട്. മഴ കഴിഞ്ഞുള്ള മാസങ്ങളിൽ ഇവ കൂടുതലായി കാണപ്പെടുന്നു.  

അധിക ദൂരം പറക്കാൻ ഇഷ്ടപെടാത്ത തുമ്പി ആണിത്. ചെടികളിലും പുൽകൂട്ടങ്ങളിലും തൂങ്ങി കിടന്നു വിശ്രമിക്കുന്ന സമയത്ത് ഉദരം മുകളിലോട്ടും കീഴെയ്ക്കും ചലിപ്പിക്കുന്നത് കാണാം.നനഞ്ഞ പുല്ലുകളിലാണ് മുട്ട ഇടുന്നത്. പെൺതുമ്പികൾ ജലാശയത്തിനു അകലെയാണ് ഇരിക്കാറുള്ളത്. ആൺതുമ്പികൾ ജലാശയത്തിനു അടുത്തുള്ള പുല്ലുകളിൽ മാറി മാറി ഇരിക്കാറുണ്ട് .  

## രൂപവിവരണം
ഉരസ്സിനു മുകളിൽ ചൂണ്ടയുടെ ആകൃതിയിൽ തിളങ്ങുന്ന പച്ചവര ഉണ്ട് 

### ആൺ തുമ്പി
കണ്ണുകൾക്ക്‌ പച്ച കലർന്ന നീല നിറമാണ്‌. kകണ്ണുകളുടെ കീഴ്ഭാഗം മങ്ങിയ വെളുപ്പുനിറമാണ്‌. തലയുടെ മുകൾ ഭാഗം ഇരുണ്ട തവിട്ട്‌ നിറം. ഇളം നീലയും തവിട്ട്‌ നിറവുമുള്ള ഉരസ്സിൽ കറുത്ത പൊട്ടുകളും ഉരസ്സിനു മുകൾ ഭാഗത്ത്‌ ചൂണ്ടയുടെ ആകൃതിയിൽ തിളങ്ങുന്ന  പച്ച വരകളുമുണ്ട്.ഉദരത്തിന്റെ വശങ്ങളിൽ ഇളം നീലയും മുകളിൽ തിളങ്ങുന്ന പച്ച നിറത്തിലുള്ള വരയും ഉണ്ട്. പ്രായപൂർത്തിയാകാത്ത ആൺതുമ്പികൾ  പെൺതുമ്പികളെ പോലെ തവിട്ട്‌ നിറത്തിലാണ് കാണുന്നത്.

### പെൺതുമ്പി
കാഴ്ച്ചയിൽ ആൺതുമ്പികളെ പോലെയെങ്കിലും ശരീരത്തിൽ നീല നിറം കാണുകയില്ല 

## ആവാസം
കേരളത്തിലെ സമതല പ്രദേശങ്ങളിലും മലനിരകളിലുമെല്ലാം വളരെ സാധാരണമാണ് ഈ തുമ്പി. നെല്പാടങ്ങൾ, വലിയ കുളങ്ങൾ, ചതുപ്പ് നിലങ്ങൾ എന്നിവിടങ്ങളിൽ ഒക്കെ ഇവയുടെ വലിയ കൂട്ടങ്ങളെ കാണാം . മഴ കഴിഞ്ഞുള്ള മാസങ്ങളിൽ ഈ തുമ്പിയെ ധാരാളമായ്‌ കാണും . വേനൽ കാലങ്ങളിൽ ജലാശയത്തിനു അകലെ ഒറ്റയ്ക്കും ചെറു  കൂട്ടമായും കാണാം .

## അവലംബം

## പുറത്തേക്കുള്ള കണ്ണികൾ

വർഗ്ഗം:ചേരാചിറകൻ
2012-ൽ മരിച്ചവർ

2012-ൽ മരിച്ച പ്രധാന വ്യക്തികളുടെ വിവരങ്ങളാണ് താഴെ കൊടുത്തിരിക്കുന്നത്.
## സെപ്റ്റംബർ
*സെപ്റ്റംബർ 24 - തിലകൻ - മലയാള ചലച്ചിത്ര നടൻ
*സെപ്റ്റംബർ 18 - ജി. ഓമന - മലയാള നാടക അഭിനേത്രി.

## ഓഗസ്ത്
## ജൂലൈ
*ജൂലൈ 23 - ക്യാപ്റ്റൻ ലക്ഷ്മി - സ്വാതന്ത്ര്യ സമര സേനാനിയും ഇന്ത്യൻ നാഷനൽ ആർമിയുടെ പ്രവർത്തകയും
*ജൂലൈ 12 - ധാരാ സിംഗ് - ഹിന്ദി ചലച്ചിത്ര നടനും, ഗുസ്തിക്കാരനും.

## ജൂൺ
## മേയ്
## ഏപ്രിൽ
*ഏപ്രിൽ 23 - നവോദയ അപ്പച്ചൻ - മലയാളചലച്ചിത്ര നിർമ്മാതാവും സംവിധായകനും.

## മാർച്ച്
*മാർച്ച് 28 - ടി. ദാമോദരൻ - മലയാള ചലച്ചിത്ര തിരക്കഥാകൃത്ത്
*മാർച്ച് 24 - ജോസ് പ്രകാശ് -  മലയാള ചലച്ചിത്ര നടൻ
*മാർച്ച് 22 - സി.കെ. ചന്ദ്രപ്പൻ - സി.പി.ഐ. കേരള ഘടകം സെക്രട്ടറി
*മാർച്ച് 7 - ബോംബെ രവി -  ഇന്ത്യൻ ചലച്ചിത്ര സംഗീത സംവിധായകൻ
*മാർച്ച് 6 - എം. കുഞ്ഞുകൃഷ്ണപിള്ള - നാലാം കേരള നിയമസഭയിലെ അംഗം.

## ഫെബ്രുവരി
*ഫെബ്രുവരി 29 - പി.കെ. നാരായണപ്പണിക്കർ - എൻ.എസ്.എസ്. ജനറൽ സെക്രട്ടറി
*ഫെബ്രുവരി 18 - ആറാം കേരള നിയമസഭയിലെ അംഗം
## ജനുവരി
*ജനുവരി 26 - എം.ഒ.എച്ച്. ഫാറൂഖ് - കേരള ഗവർണർ 
*ജനുവരി 24 - സുകുമാർ അഴീക്കോട് - മലയാള സാഹിത്യ നിരൂപകനും പ്രസംഗകനും .
*ജനുവരി 20 - എം.ഐ. മാർക്കോസ് - നാലാം കേരളനിയമസഭയിലെ അംഗം. .

## അവലംബം

വർഗ്ഗം:2012-ൽ മരിച്ചവർ
ചേരാചിറകൻ

തുമ്പികളിലെ ഉപനിരയായ സൂചിത്തുമ്പികളിൽ സാർവ്വദേശീയമായ ഒരു ചെറിയ കുടുംബമാണ് **ചേരാചിറകൻ തുമ്പികൾ** - **Spreadwing** - **Lestidae**. ഇവയിൽ വളരെ മെലിഞ്ഞവയും എന്നാൽ വലിപ്പമുള്ള ഇനവുമാണിത്. സാധാരണ സൂചിത്തുമ്പികളെ അപേക്ഷിച്ച് ഇരിക്കുമ്പോൾ പ്രധാനമായും ചിറകു വിടർത്തിപ്പിടിക്കുന്നതിനാലാണ് ഇവയെ പ്രത്യേക കുടുംബമായി ഉൾപ്പെടുത്തിയിരിക്കുന്നത്. ലെസ്റ്റിനി, സിംഫെസ്മാറ്റിനി എന്നീ രണ്ട് ഉപകുടുംബങ്ങളും ഇവയിലുണ്ട്. ഇവയിൽ സിംഫെസ്മാറ്റിനി ഇനം ഇരിക്കുമ്പോൾ ചിറകുകൾ ശരീരത്തോടു ചേർത്തു വയ്ക്കുന്നവയാണ്.

മെലിഞ്ഞ് നീണ്ട ഉദരത്തോട് കൂടിയ സൂചിത്തുമ്പികളാണ് ചേരാച്ചിറകൻ തുമ്പികൾ . ഈ കുടുംബത്തിലെ ഭൂരിഭാഗം തുമ്പികളുടെയും ശരീരത്തിൽ തിളങ്ങുന്ന പച്ച നിറം കാണാം.  എന്നാൽ പ്രായപൂർത്തിയാകുമ്പോൾ ഇത് pruinescence ആവരണം കൊണ്ട് മറഞ്ഞുപോകും .

ചതുപ്പുകളും കുളങ്ങളുമാണ് ചേരാച്ചിറകൻ തുമ്പികളുടെ പ്രധാന ആവാസവ്യവസ്ഥ.  അപൂർവ്വമായി ഒഴുകുന്ന വെള്ളത്തിലും ചില ചേരാച്ചിറകൻ തുമ്പികൾ മുട്ടയിടാറുണ്ട്.

### കേരളത്തിൽ കാണുന്ന സ്പീഷീസുകൾ
Indolestes, Lestes, Platylestes എന്നീ മൂന്നു ജനുസ്സുകളിലായി 11 സ്പീഷീസുകളാണ് ഈ തുമ്പികുടുംബത്തിലെ അംഗങ്ങളായി കേരളത്തിൽ ഉള്ളത്.

# *[[Indolestes gracilis|Indolestes gracilis davenporti]] (*കാട്ടു വിരിച്ചിറകൻ)
# *[[Lestes concinnus]]* (തവിടൻ ചേരാചിറകൻ)
# *[[Lestes dorothea]]* (കാട്ടു ചേരാച്ചിറകൻ)
# *[[Lestes elatus]]* (പച്ച ചേരാച്ചിറകൻ)
# *[[Lestes malabaricus]]* (മലബാർ ചേരാച്ചിറകൻ)
# *[[Lestes nodalis]]* (പുള്ളി വിരിച്ചിറകൻ)
# *[[Lestes patricia]]* (കരിവരയൻ ചേരാച്ചിറകൻ)
# *[[Lestes praemorsus]]* (നീലക്കണ്ണി ചേരാച്ചിറകൻ)
# *[[Lestes viridulus]]* (പച്ചവരയൻ ചേരാച്ചിറകൻ)
# *[[Platylestes kirani]]* (കിരണി ചേരാച്ചിറകൻ)
# *[[Platylestes platystylus]]* (പച്ചക്കണ്ണൻ ചേരാച്ചിറകൻ)

## അവലംബം

*Davies, D.A.L. (1981). A synopsis of the extant genera of the Odonata. Soc. Int. Odonatol. Rapid Comm. 3 : i-xiv 1-59
*Bridges, C.A. (1994). Catalogue of the family-group, genus-group and species-group names of the Odonata of the world. Urbana, Illinois : C.A. Bridges 3rd Edn xiv 951 pp.

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:ചേരാചിറകൻ
ഭൈരവൻ തെയ്യം

ശിവ സങ്കല്പത്തിലുള്ള ഭൈരവന്റെ പേരിലുള്ള ഒരു തെയ്യമാണ് **ഭൈരവൻ തെയ്യം**. ശൈവാംശ ഭൂതമായ ദൈവമാണ് ഭൈരവൻ. നായയാണ്‌ ഭൈരവന്റെ വാഹനമായി കരുതപ്പെടുന്നത്. ഭൈരവനാണ് ഭൈരാവതി പഞ്ച മൂർത്തികളിൽ പ്രധാനി. ബ്രഹ്മ ശിരസറുത്ത് പാവം തീർപ്പാനായി കപാലവുമായി ഭിക്ഷയ്ക്കിറങ്ങിയ ശിവസങ്കല്പമാണിതിന്.

## പാണന്മാർ
പാണന്മാർ കെട്ടിയാടുന്ന ഭൈരവമൂർത്തി വൈഷ്ണവ സങ്കൽപ്പത്തിലുള്ളവയാണ്. ചീരാളനെന്ന നാമത്തിൽ ചോയിയാർ മഠത്തിൽ ചോയിച്ചി പെറ്റ മകനാണ് ഭൈരവൻ. ഭൈരവനെ അറുത്ത് കറി വെച്ച് യോഗികൾക്ക് വിളമ്പിയെന്നും യോഗിമാർ ചീരാല എന്ന് ഉരുവിട്ടപ്പോൾ വിളമ്പിയ മാംസകഷണങ്ങൾ തുള്ളിക്കളിച്ചെന്നും പാണന്മാരുടെ തോറ്റത്തിൽ പറയുന്നു.

## തോറ്റംപാട്ട്
പൊലിക പൊലിക ദൈവമേ
പൊലിക ദൈവമേ
എടുത്തുവച്ച നാൽകാൽ മണിപീഠം
പൊലിക ദൈവമേ
മടക്കിയിട്ട പുള്ളിപ്പൂവാടപുലിത്തോൽ
പൊലിക ദൈവമേ
കടഞ്ഞുവച്ച ഭിക്ഷാപൂരക്കോൽ
പൊലിക ദൈവമേ

എന്നാരംഭിക്കുന്ന പാട്ട് ഭൈരവൻതെയ്യത്തിന്റെ പൊലിച്ചുപാട്ടിലുള്ളതാണ്. 
## അവലംബം
 

വർഗ്ഗം:തെയ്യങ്ങൾ
കടുശർക്കരയോഗം

ക്ഷേത്രങ്ങളിൽ പ്രതിഷ്ടിക്കാനുള്ള ദേവവിഗ്രഹം വാർക്കുന്നതിനുള്ള ഒരു അനുപാതം **കടുശർക്കരയോഗം**. തിരുവനന്തപുരം ശ്രീ പത്മനാഭസ്വാമിക്ഷേത്രം, അനന്തപുര തടാകക്ഷേത്രം,  എന്നീ ക്ഷേത്രങ്ങളിലെ ശ്രീപത്മനാഭ പ്രതിഷ്ഠകൾ കടുശർക്കരയോഗം കൊണ്ടാണ്  നിർമിച്ചിട്ടുള്ളത്.പള്ളിപ്പുറം മേജർ ശ്രീ തോന്നൽ ദേവി ക്ഷേത്രത്തിലെ മഹിഷാസുരമർദ്ദിനി ദേവി പ്രതിഷ്ഠയും ഇത്തരത്തിൽ നിര്മിക്കപ്പെട്ടിട്ടുള്ളവയാണ്.  

## നിർമ്മാണ രീതി

ശരീരത്തിന്റെ ഉള്ളിലുള്ള അസ്ഥികൾ, സിരകൾ എന്നിവ സ്വർണ-വെള്ളി കമ്പികൾ കൊണ്ട്  കെട്ടി ഹൃദയം മുതലായ അവയവങ്ങളുടെ സ്ഥാനത്ത് സാളഗ്രാമശിലകൾ വച്ച് കടുശർക്കരയോഗം പൂശി ശരീരതുല്യമാക്കുന്നു. കാവിമണ്ണ്, ത്രിഫല, കോഴിപ്പരൽ, ചെഞ്ചല്യം എന്നിവ 1:3:10:14 എന്ന അനുപാതത്തിൽ എടുത്ത് പ്രത്യേകം പൊടിച്ച് ശീലപ്പൊടിയാക്കി എണ്ണ ചേർത്ത് കൂട്ടുാക്കുന്നു. ഒരു പലം പൊടിക്ക് ഉഴക്കെണ്ണ എന്ന കണക്കിന് നല്ലെണ്ണ ചീനച്ചട്ടിയിലൊഴിച്ചു മൂപ്പിക്കും. മൂത്തുകഴിയുമ്പോൾ കലർത്തിയ പൊടിയിൽ പകുതി അല്പാല്പമായിചേർത്ത് ഇളക്കും. പൊടി പകുതിയാകുമ്പോൾ അത്രയും എണ്ണ വീുമൊഴിച്ച് ബാക്കി പൊടിയുമിട്ട് ഇളക്കി ചേർക്കും. തേൻപാകമെത്തുമ്പോൾ തീ കുറച്ച് ചീനച്ചട്ടി അടുപ്പിൽനിന്നെടുക്കാതെ കൂട്ട് അല്പാല്പമായി പലകയിട്ട് എണ്ണമയമുള്ള കൈകൊടെുത്ത് ബിംബം തയ്യാറാക്കും. കടുശർക്കരയോഗം കൊുനിർമിച്ച വിഗ്രഹം വളരെ വിശേഷമാണ്. ഇതിൽ അഭിഷേകം നടത്താറില്ല. പൈങ്കണ്ണൂർ, ആംബന്നൂർ എന്നീ ക്ഷേത്രങ്ങളിലുായിരുന്ന ഇത്തരം വിഗ്രഹങ്ങൾ പടയോട്ടക്കാലത്ത് നശിപ്പിക്കപ്പെട്ടു.

## അവലംബം



## പുറം കണ്ണികൾ

*http://kaduthuruthynews-www.kaduthuruthynews.com/read_more_news.php?news_id=3469
*://www.thonnaldevi.com/ldevi.com/
 

വർഗ്ഗം:ഹൈന്ദവം
സ്പൈറുലിന

സ്പൈറോഗൈറ എന്ന വെണ്ണപ്പായലിൽ (കടൽസസ്യം) നിന്നും നിർമിച്ചതാണു് **സ്പൈറുലിന**. ഉന്നതജീവോർജം അടങ്ങിയിരിക്കുന്നു കടുത്തപച്ചനിറമുള്ള സസ്യജന്യമായ സമ്പൂർണ്ണ പോഷകാഹാരമാണീത്. 
## കൃഷി
എളുപ്പത്തിൽ കൃഷി ചെയ്യാൻ സാധിക്കുന്ന ഒന്നാണിത്. ശുദ്ധ ജലവും മലിനജലവും ഒരുപോലെ ഇതിനായി ഉപയോഗിക്കാം. സാധാരണ കുളങ്ങളിലും കെട്ടിനിൽക്കുന്ന വെള്ളത്തിലുമാണിത് കൃഷി ചെയ്യുന്നത്.

## ഉപയോഗം

നാസയും (CELSS) യൂറോപ്യൻ സ്പേസ് ഏജൻസിയും (MELISSA) ദീർഘകാല ബഹിരാകാശ യാത്രകളിൽ കൃഷിചെയ്യുന്ന പ്രധാന ആഹാരമാണിത്. മനുഷ്യന്റെ പട്ടിണി അകറ്റാൻ പോന്ന പോഷകാഹാരമാണിത് എന്നതാണ് ഇതിന്റെ പ്രത്യേകത. വിളർചയുള്ള സ്ത്രീകൾക്കും ഗഭിണികൾ തിരക്കുകൂടുതലുള്ളവർക്കും ആഹാരത്തിനു  നിയന്ത്രണം (ഹൃദ്രോഗം, പ്രമേഹം, അധികക്കൊഴുപ്പ്‌) വേണ്ടവർക്കും പൊണ്ണത്തടി നിയന്ത്രിക്കാനും, വിദ്യാർത്ഥികൾക്കും മെലിഞ്ഞിരിക്കുന്നവർക്കും രോഗികൾക്കും മുടികൊഴിയുന്നവർക്കും പോഷകാഹാരമായി ഉപയോഗിക്കാവുന്ന ഭക്ഷണമാണിത്. മുലയൂട്ടിവളർത്തുന്ന മാതാവിനു നൽകാവുന്ന ഉത്തമാഹാരമാണിത്. മുലപ്പാൽ കിട്ടാഞ്ഞകുഞ്ഞുങ്ങൾക് സ്പൈറുലിന നൽകാവുന്നതാണ്.

## അവലംബം


## പുറത്തേക്കുള്ള കണ്ണികൾ
വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഭക്ഷണയോഗ്യമായ ആൽഗകൾ